SELEPAS DAKWAAN ROGOL - DA'I SYED KINI DIDAKWA PERNAH 'TRY' AISHAH AZMAN?

Selepas nama menjadi hangat dek kerana terpalit dengan dakwaan berat apabila dituduh pernah merogol seorang gadis oleh pengguna laman Twitter, terkini pendakwah bebas yang juga penyanyi, Da'i Syed turut didakwa pernah cuba untuk menjalin kasih dengan pelakon Aishah Azman.

Kata individu terbabit, Syed sebelum ini dikatakan langsung tidak segan memuat naik foto aktres berkenaan di laman Instagramnya sebagai tanda suka.

Bagaimanapun tindakan itu mendapat perhatian abang kepada Aishah iaitu pelakon Afiq Muiz yang tampil meninggalkan komen di posting terbabit.

Menerusi laporan media, hasil tinjauan mendapati, foto tersebut mungkin telah dipadam Syed kerana langsung tidak kelihatan sebarang entri yang memaparkan wajah pelakon tersebut di laman Instagram miliknya.

Klik untuk gambar besar

Tidak terhenti begitu sahaja, menjengah ke Instagram Aishah, beliau seakan memberi bayangan bahawa dirinya kini seolah berpuas hati atas apa yang telah berlaku dan menimpa jejaka itu

Posting yang memaparkan ungkapan “Sepandai pandai tupai melompat, akhir jatuh ke tanah jua” seperti menyindir pendakwah itu yang kini semakin terbongkar akan kisah silamnya.

Malah, di laman Twitter pula, Aishah dilihat berani bersuara dan cuba mempertahankan hak wanita berikutan kisah gadis yang pernah dirogol pendakwah berkenaan.

Akan tetapi, segalanya kini masih tidak dapat dipastikan sama ada perbuatan keji itu benar-benar berlaku ataupun sebaliknya.

Malah kisah yang melanda Aishah itu juga difahamkan masih belum temui kata sahih kerana tiada kenyataan rasmi yang dimaklumkan oleh pihaknya sendiri.

Untuk makluman, Syed sebelum ini telah tampil membuat laporan Polis di Balai Polis Mutiara Damansara, Petaling Jaya, Selangor sekitar jam 5.45 petang semalam susulan dakwaan merogol seorang gadis sehingga mengalami trauma.

www.myartis.com / Sumber: Beautifulnara

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEKAS PA VIDA NAFI NAK 'KIKIS HARTA': "KAMI BENAR-BENAR AKRAB"

"Di sebalik gelak tawa yang kalian lihat dari Dato Seri Vida, sebaliknya beginilah beliau apabila dengan saya. Voice pagi ini beliau hantar kepada saya. Menangis gembira. Sesetengah orang hanya menganggap saya mendekati beliau hanya kerana 'mengikis harta' namun jauh sekali begitu.

"Mereka perlu tahu kami benar-benar akrab. Dunia akhirat," itulah tulis usahawan yang juga bekas pembantu peribadi Datuk Seri Vida, Ahmad Iqbal Zulkefli, 27, menerusi muat naik di Insta Stories.

Beberapa perkongsian Iqbal telah mencuri perhatian apabila dia ada memuat naik tangkap layar yang merakamkan bekas majikannya itu menangis kegembiraan. Sambil mengakui hubungan mereka cukup akrab, Iqbal antara lain turut mendedahkan Vida sendiri akan berkongsi punca dia menangis terharu.

Sementara itu, Iqbal juga menambah, Datuk Vida pernah berkongsi dia pernah bercita-cita untuk bergelar ustazah selain sering kongsi 'voice note' dirinya yang mengalunkan ayat suci al-quran.

Klik untuk gambar besar

"Rutin Dato Seri Vida sejak bertahun dulu. Cuba lihat jam berapa (3:27 pagi). Beliau akan hantarkan suara mengaji, dengan hasrat mahu pandai baca Al Quran.

"Cita-citanya mahu jadi ustazah. Dulu saya berseloroh, "gelak tu cuba perlahan sedikit". Jawab Dato Seri Vida, "tak boleh nak kontrol jadi sendiri". Lama kelamaan saya jadi risau kalau lama tak berbunyi suara gelak beliau," tulisnya.

"Ini jawapan ramai yang DM tanya kenapa Dato Seri Vida menangis gembira... 30/8/2021. Nanti beliau sendiri akan kongsikan," kongsi Iqbal menerusi sekeping foto Datuk Vida yang ketika itu dipercayai sedang mengambil ujian kesuburan.

Pada masa sama, Iqbal ada memuat baik sekeping foto berbeza yang merakamkan aksi kandid penyanyi lagu 'I Am Me' itu ketika berada di Tanah Suci Mekah.

"4/3/2018. Dato Seri Vida bawa diri ke Mekah untuk berdoa; saat perkahwinan kami tidak direstui oleh beberapa pihak. Itu kali pertama saya tidak mengikuti beliau ke luar negara. Setiap kali di hadapan Kaabah, beliau video call dengan saya dan menasihati saya agar bersabar," tulisnya lagi.

Terdahulu, nama Iqbal yang kini turut sukses dalam dunia bisnes menjadi sebutan apabila kisahnya yang dikatakan bakal berkahwin dengan usahawan terbabit kembali diperkatakan.

Dia bagaimanapun tampil memperincikan mengenai situasi sebenar mengenai hubungan di antara mereka dan turut berkongsi hal berkaitan di laman Instagram.

Sementara itu, Vida baru-baru ini ada berkongsikan video memaparkan dirinya menjalani ujian 'Ovarian Reserve' untuk tujuan mengetahui tahap kesuburannya pada akhir Ogos lalu.

Kata Vida, dia telah memperoleh keputusan tersebut dan memaklumkan bahawa dia masih berpotensi untuk mempunyai zuriat dan berada dalam keadaan sihat meskipun sudah lanjut usia. Jelasnya lagi, doktor bertauliah yang memeriksa keadaannya memberitahu bahawa tiada kolestrol dalam darah seperti darah 'anak dara'.

"Bila ada kisah-kisah nak kahwin ini, saya tak nak ada masalah kalau kahwin tak ada zuriat. Saya nak bahagia dah. Dulu tak terfikir nak buat ujian. Jadi, saya perlu pastikan saya seorang wanita yang masih muda dan melahirkan zuriat. Maka saya buat ujian ovarian reserve, ambil darah untuk mengetahui berapa kandungan telur dalam badan saya," ujarnya.

Ibu kepada penyanyi dan pelakon cilik Cik B ini dalam pada itu, sempat memaklumkan Iqbal mengenai perkara tersebut dengan mengirimkan kiriman suara sambil menangis tersedu-sedan selepas menjalani ujian terbabit.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KETIGA SELAMAT DILAHIRKAN - HAIRI SAFWAN TIMANG PUTERI SULUNG

"Alhamdulillah, anak perempuan ini dinantikan keluarga saya sejak sekian lama. Ini kerana dalam keluarga saya, lebih ramai lelaki berbanding wanita. Jadi kehadiran bayi ini cukup dinantikan. Alhamdulillah, anak ketiga saya cukup sifat dan sihat. Ibunya stabil dan menjalani proses berpantang....

"Semoga semuanya dipermudahkan," demikian kata pelakon dan ahli perniagaan, Hairi Safwan yang menyambut kelahiran anak ketiga seberat 2.7 kilogram itu di sebuah pusat perubatan, pada jam 2.52 petang semalam.

Sebelum ini, Hairi mempunyai dua anak lelaki iaitu Arif Haikal dan Azad Hakim. Bayi ketiga ini merupakan puteri sulung bagi pasangan ini. Hairi bersyukur bayi yang dinantikan seisi keluarga, selamat dilahirkan isteri, Fara Afiza Azman.

"Jadi, lengkaplah keluarga kami. Namun, jika ada rezeki pada masa depan, saya tidak menolak. Apa-apapun tanya isteri saya dahulu. Kalau dia okay, saya lagilah okay," tutur uara program realiti Anak Wayang 2009 ini yang bernikah dengan Fara yang juga guru sekolah, pada 22 Mac 2014 di Kepala Batas, Pulau Pinang.

Klik untuk gambar besar

www.myartis.com / Sumber & foto: Berita Harian & Instagram Datuk Rizalman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"HORMATILAH SIKIT STATUS SAYA SEBAGAI ISTERI & IBU..." - ADIRA BERANG DIAJAK JADI 'SKANDAL'

"Saya bukanlah seorang yang mudah melatah dengan perkara sebegini, namun menganggap ini sebagai keterlaluan. Jika tidak mendatangkan duit, memang saya tidak akan layan. Saya boleh dibawa bergurau dengan jenaka-jenaka namun bukan dengan lawak sebegini.

"Kalau saya mahu mencari skandal, dari dulu lagi saya sudah cari, tidal perlu tunggu sehingga beranak-pinak sebegini. Perkongsian ini dibuat sebagai pengajaran buat lelaki-lelaki di luar sana agar tidak sewenang-wenangnya menghantar mesej sebegini. Lagipun negara ini ada undang-undang.

"Hormatilah sikit status saya sebagai isteri dan ibu kepada empat orang anak. Saya tidak teragak-agak untuk mengambil tindakan undang-undang sekiranya perkara sebegini berulang lagi," ujar penyanyi Adira yang berang apabila menerima mesej peribadi yang menawarkan diri untuk menjadi skandalnya.

Klik untuk gambar besar

Menganggap pertanyaan atau gurauan itu sebagai keterlaluan, ibu kepada empat cahaya mata itu tidak teragak-agak mengambil tindakan undang-undang pada masa hadapan.

Penyanyi yang popular dengan lagu 'Ombak Rindu' itu mengakui terkejut dengan keberanian segelintir pihak yang ingin kaya menggunakan jalan singkat. Malah, jejaka terbabit turut meninggalkan nombor telefonnya sekiranya Adira berminat untuk menjalinkan hubungan secara rahsia dengannya.

Untuk makluman, Adira dan Datuk Red atau nama sebenarnya, Datuk Seri Adnan Abu berkahwin di Songkhla, Thailand pada 3 Disember 2015 sebagai isteri kedua. Hasil perkahwinan itu, pasangan ini dikurniakan empat cahaya mata iaitu Anggrek, 6; Asan, 5; Anggun, 4; dan Ayoub yang kini berusia sembilan bulan.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


12 GAMBAR & VIDEO - 'PRE-WEDDING' AZWAN KOMBOS & EZZATY

Trailer 'pre-wedding' sempena perkahwinan Azwan Kombos dan bakal isterinya Ezzaty Abdullah yang tinggal beberapa hari sahaja lagi. Difahamkan, mereka akan melangsungkan perkahwinan tersebut di Bentong Pahang pada hari Sabtu.

"Perasaan ingin menjadi suami orang ni agak sukar untuk dikatakan sebab tak tahu lagi macam mana rasanya. Tapi saya sudah bersedia untuk sebarang kejutan selepas perkahwinan nanti. Cuma sekarang lebih kepada mengetahui tentang alam perkahwinan melalui pengalaman orang lain dan apa yang saya baca sahaja.

"Untuk atau tidak takut untuk pikul tanggungjawab tu bukan persoalannya sebab setiap orang akan melalui fasa perkahwinan bersama tanggungjawab juga. Mesti ada beban di masa akan datang. Tapi kita kena percaya bahawa, perkahwinan itu adalah satu anugerah. Dan tanggungjawab yang dipikul bukannya satu beban," ujar Azwan dipetik sebagai berkata melalui Media Hiburan.

"Setakat ini ada berbaki dua hari lagi sebelelum akad nikah. Jadi dalam masa dua hari ini ingin melunaskan sedikit perkara lagi yang belum selesai berkenaan majlis perkahwinan tersebut. Boleh dikatakan hampir 98% dah selesai," tambahnya yang pulang beraya di Kota Belud, Sabah, baru-baru ini.

Jom tengok!

--- IKLAN ---
(dijamin oleh myartis sebagai 'good seller' - pesanan pos laju pasti dihantar)

VIDEO:
ihsan  @loav.film

=== ATAU KLIK UNTUK TONTON... ===

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


AL- FATIHAH - VOKALIS SAMUDERA DIJEMPUT ILAHI SELEPAS 36 JAM DITIDURKAN

Vokalis Samudera iaitu Norazmi Mohd Abdullah dilaporkan meninggal dunia pada malam Sabtu, selepas 36 jam ditiarap dan ditidurkan akibat Covid-19.

Ketua kumpulan Samudera, Mohd Azhar Ropei memberitahu Norazmi atau mesra disapa Aimi, 48, menghembuskan nafas terakhir di Hospital Sungai Buloh kira-kira pukul 10.12 malam.

"Arwah Aimi masuk hospital sebab Covid-19, sebelum dimasukkan ke hospital dia kuarantin di Maeps, Serdang Rabu lepas. Dalam beberapa hari je di Maeps dia kena transfer ke Hospital Sungai Buloh sebab alami gejala sesak nafas.

"Masa di hospital dia dah kritikal, doktor tidurkan dan ditiarapkan dalam masa 16 jam masih tak ada perubahan... selang sehari doktor tiarapkan lagi 20 jam. Saya dapat panggilan daripada ibu arwah yang memaklumkan Aimi sudah meninggal dunia pada jam 10.12 malam," katanya.

Klik untuk gambar besar

Allahyarham Norazmi adalah vokalis kumpulan Samudera menggantikan penyanyi asal, Sarfen Husin atau Ujang yang meninggal dunia, empat tahun lalu.

Ujar Azhar, arwah sempat meluahkan hasratnya untuk merakamkan single terbaharu mereka selepas dia sembuh daripada jangkitan wabak maut itu.

"Sebelum masuk Maeps, Aimi sempat nyanyikan lagu single dan berhasrat nak jayakan lagu tu. Dia minta naikkan tempo sikit, tapi nak buat macam mana dah ketentuan Allah. Kita terpaksa hentikan dahulu projek...kami reda," ujarnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS BAJU SENDAT - NORA DANISH & SUAMI DIKECAM TAYANG MANDI BUIH PULA

"Main bueh (buih) jap. 'Swipe left' kalau nak tengok santa claus saya. 'Cute' kan?" itulah tulis pelakon Nora Danish pada keterangan gambar dirinya bersama suami, Mohamad Nedim Nazri dalam tab mandi di sebuah hotel.

Bagaimanapun, gambar aksi main buih dalam tab mandi di sebuah hotel itu telah mengundang kecaman netizen. Lima foto yang dimuat naik di laman Instagram dan Facebook itu hari ini dipercayai dirakam di sebuah hotel di Langkawi.

"Lar semua benda nak tunjuk". - "Dah habis 'port' bergambar, dalam tab pula. Tab pun jadilah," antara komen-komen netizen.

Namun, ada juga dalam kalangan pengikutnya masih menulis komen suka dan memberikan emoji hati.

Sementara itu, bagi mendapatkan komen berhubung perkara itu, Nora telah dihubungi oleh Harian Metro, namun tidak berjaya apabila Nora tidak menjawab panggilan telefon dan membalas mesej.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PANDAI NGAJI SEBELUM MAK AYAH TUTUP MATA" - NABIL AHMAD

Satu transformasi baru perjalanan hidup selebriti popular, Nabil Ahmad sejak dipilih menjadi tetamu Allah SWT pada 2015 dan bergelar 'Pak Haji'.

Ini kerana kesungguhan artis berusia 34 tahun ini mempelajari al-Quran dipermudahkan menerusi pelantikannya sebagai 'Ikon Rumah Ngaji Negeri Sembilan'.

Bersykur di atas penghargaan, pengacara Gegar Vaganza ini menyifatkan pelantikan itu sebagai permulaan untuk kembali semula mendekatkan diri dengan Al-Quran.

Nabil mengakui pada awalnya keberatan menerima tawaran berkenaan namun rakan dan keluarga banyak memberi sokongan.

Klik untuk gambar besar

"Lagipun, saya sedar kerjasama ini serius dan ia bukanlah lantikan secara on off kerana ia laluan berterusan. Sebab itu jugalah cita-cita (pandai ngaji) sebelum mak dan ayah saya menutup mata," katanya.

Dek kerana pelantikan itu, Nabil dan Yayasan Warisan Ummah Ikhlas (WUI) bakal kerjasama menerusi program Neghori 9 #QuranHour pada 25 September ini.

Program ini adalah slot tambahan dalam penganjuran Karnival Jom Beli yang diusahakan bersama Majlis Agama Islam Negeri Sembilan (MAINS) dan Pusat Zakat Negeri Sembilan dan bakal berlangsung di Dataran Asnaf, Menara Mains, Seremban, Negeri Sembilan selama tiga hari bermula 23 September ini.

Pada masa sama, katanya, Neghori 9 #QuranHour turut melancarkan kempen MyFamily #QuranHour yang lebih berfokus kepada pembentukan keluarga berasaskan al-Quran.

Nabil juga mahu anak-anaknya diberikan cukup pendidikan agama sebelum fokus kepada perkara lain dalam hidup mereka.

Sebagai selebriti yang sentiasa sibuk, Nabil memberitahu yang dia menjemput ustaz yang mengajar mengajar mereka sekeluarga mengaji bersama.

"Malangnya ia hanya mampu bertahan sebulan dua sebab jadual kerja saya yang padat. Tapi Alhamdulillah, isteri saya pun dah pandai mengaji," ujarnya yang masih mencari seorang ustaz yang sedia mengajar mengikut kesesuaian masanya.

Atas inisiatif sendiri, bintang filem 'Magika' ini turut menghantar puteri sulungnya, Naera Mikayla ke sekolah berteraskan pendidikan agama.

"Sebelum ini, saya menghantarnya ke kelas Mandarin. Saya lihat, dia mampu belajar dan bertutur dengan baik. Saya rasa kalau dalam usia begini muda, saya dah terapkan dia denagn aktiviti mengaji, ia akan lagi senang dan cepat.

"Saya mahu dia pandai mengaji dan belajar al-Quran kerana ia teras hidupsebagai seorang Muslim. Saya tak mahu dia jadi macam saya dulu dek nakal saya tak habis mengaji al-Quran," tuturnya.

www.myartis.com / Sumber: Media Hiburan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


Al-FATIHAH - PEMINAT CILIK DATUK RIZALMAN, AIREN NURAIN DIJEMPUT ILAHI

Pereka fesyen tersohor, Datuk Rizalman Ibrahim hari ini memuatnaik foto perbualan di Whatsapp dan memaklumkan berita sedih dimana peminat ciliknya iaitu Airen Nurain, 12, telah meninggal dunia pagi tadi.

"Saya amat bersedih kerana saya tahu hari seperti ini akan tiba juga akhirnya. Semoga Allah menempatkan adik Airen di tingkatan termulia bersama ibu bapa serta keluarganya, saya amat terkesan," tulis Rizalman di ruangan kapsyen yang mendapat perhatian dari para pengikutnya dimana rata-rata mereka mengucapkan takziah dan menyedekahkan Al-Fatihah kepada Airen di ruangan komen.

Terdahulu, Rizalman telah merealisasikan impian Airen untuk bertemu dengannya dan mengundang kanak-kanak itu sebagai tetamu istimewa di konsert Kesuma Jiwa yang berlangsung di Istana Budaya Februari lalu. Difahamkan, Airen telah menghembuskan nafas terakhir ketika sedang tidur.

Airen telah menghidap penyakit buah pinggang kronik dan ketumbuhan dalam otak. Salam takziah diucapkan kepada keluarga Airen, semoga rohnya dicucuri rahmat Allah.

Klik untuk gambar besar

www.myartis.com / Sumber: Astro Gempak & Instagram Datuk Rizalman

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK MARAH BUAT APA, DAH MEMANG BAPA DIA" - RITA RUDAINI TAK 'MELENTING' BILA WAJAH ANAK SULUNG DIKATAKAN IRAS AIDIL ZAFUAN

"Kuat muka bapa, adik ikut muka mak. Terus sebiji muka macam bapa dia, kacaknya!"

"Copy paste daddy la, jaga mommy baik-baik ya."

Itulah komen-komen kebanyakan pengikut pelakon Rita Rudaini yang memuji ketampanan anak sulung pelakon itu, Airit Rayyan Rizqin yang dikatakan mempunyai iras seperti bapanya, Aidil Zafuan.

Anak lelaki Rita ini menjadi perhatian ramai apabila wajah remaja berusia 13 tahun tersebut semakin menyerupai pemain bola sepak Johor Darul Takzim (JDT) itu apabila Rayyan tampil dengan gaya rambut pendek menyerlahkan bentuk wajahnya.

Sebelum ini, Rita atau nama penuhnya Rita Rudaini Mokhtar, 46, memberitahu, Rayyan ingin membotakkan kepalanya namun dia tidak mengizinkan dan hanya membenarkan anak lelakinya itu tampil dengan gaya rambut pendek yang lebih kemas.

"Bila dia minta nak botak, tapi mommy cakap cukup setakat itu," kata Rita yang berkongsi mengenai perkara itu menerusi video yang dimuat naik di TikTok.

Klik untuk gambar besar

Dalam pada itu, Rita tampil memberitahu yang dia tidak melenting dengan komen pengguna laman sosial tentang wajah mirip bapa dan anak berkenaan kerana Aidil atau nama penuhnya Mohamad Aidil Zafuan Abdul Razak, 35, adalah bapa kandungnya.

"Nak marah buat apa, dah memang itu bapa dia. Bekas suami kepada mommy dia," ujarnya ketika membalas komen salah seorang pengikutnya.

Untuk makluman, Rita dan Aidil berkahwin pada 2008 namun pasangan itu bercerai pada September 2013. Selain Rayyan, mereka dikurniakan seorang lagi anak lelaki iaitu Airit Qaqa Arjuna yang kini berusia 11 tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


REDA TAK DAPAT JADI WALI MYRA - HALIM OTHMAN AKUI SEDIKIT TERKILAN

"Saya memang tahu tak akan berpeluang menjadi wali untuk pernikahan Myra nanti kerana harus menggunakan wali hakim kerana 'binti Abdullah' itu. Dan, saya sudah ikhlas dan reda. Ketua Pengarah JPN ada memaklumkan kepada saya mengenai perkara wali hakim ini.

"Sebagai bapa kandung Myra, saya tak nafikan ada sedikit rasa terkilan, tetapi apa boleh buat semuanya sudah berlaku," itulah kata pengacara dan bekas penyampai radio Halim Othman, 56, yang reda apabila tidak dapat mewalikan pernikahan anak tunggalnya, Yusmyra Natasya Abdullah, 27, yang harus menggunakan wali hakim.

Halim ketika dihubungi berkata, perkara itu sudah dimaklumkan oleh Ketua Pengarah Jabatan Pendaftaran Negara (JPN), Datuk Ruslin Jusoh kepadanya ketika perjumpaan mereka di Putrajaya, baru-baru ini.

Menurut Halim, dia juga tidak berbincang panjang dengan Ruslin mengenai perkara itu kerana Myra pun buat masa sekarang belum berhasrat untuk berkahwin dan rancak mengatur perjalanan karier seni yang baru dibinanya.

Klik untuk gambar besar

"Sekarang pun, dah nak raya dan masanya untuk giliran saya meraikan sambutan Aidilfitri kali ini bersama Myra di kampung saya di Terengganu buat kali pertama. Selama ini, Myra hanya beraya dengan keluarga di sebelah ibunya.

"Malah, sebagaimana yang saya harapkan isu 'binti Abdullah' membabitkan Myra dapat selesai pada Ramadan ini juga, kini tiba masanya kami 'move on' ke arah perjalanan kehidupan akan datang yang lebih baik," tuturnya.

Menurut Halim, dia tetap memberi ruang kepada Myra untuk beraya bersama keluarga ibunya dulu seperti selalu sebelum mengikutnya pulang ke Terengganu pula. Katanya, dia masih perlu menghormati hak bekas isteri.

Halim sebelum ini memaklumkan mereka telah mencapai kata sepakat bersama anaknya, Myra Natasya untuk mengekalkan 'binti Abdullah' dan tidak menukarkan kepada nama Halim.

"Selepas berbincang dan mendengar penerangan daripada JPN berhubung masalah saya yang sudah tidak ada dokumen perkahwinan dulu, akhirnya saya dan Myra sepakat mengekalkan saja nama Yusmyra Natasya binti Abdullah itu," ujarnya.

Baru-baru ini, selepas 27 tahun 'menutup kemas' rahsia peribadinya, Halim mengaku Myra Natasya Abdullah adalah anaknya bersama bekas isteri, Yusnita Omar, 47, yang dikahwini di Thailand pada 1994, tetapi tidak mendaftarkan perkahwinan itu di Malaysia.

Ia berikutan, tidak sampai setahun hidup bersama, rumah tangga dibina mereka berantakan dan Halim serta bekas isteri membawa haluan masing-masing sebelum Myra dilahirkan pada 1995.

Disebabkan kerjaya Halim dalam bidang hiburan baru bermula dan amat sibuk pada 1996 dan 1997, maka urusan perceraian mereka dapat diselesaikan di Thailand pada 1998 ketika Myra berusia tiga tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA BERSYUKUR TERSENARAI ANTARA 500 MUSLIM BERPENGARUH" - SITI NURHALIZA

Baru-baru ini, Datuk Siti Nurhaliza telah menjadi artis wanita pertama dipilih antara 500 Muslim paling berpengaruh di dunia untuk tahun 2016.

Siti yang hanya mengetahui perkara itu apabila berita itu dimuat naik dalam laman Instagram oleh peminatnya, berasa bersyukur dan menganggap perkara tersebut sebagai hadiah paling bermakna dalam hidupnya.

Selain Siti, Hafiz Hamidun turut disenaraikan dalam buku 'The World's 500 Most Influential Muslim edisi 2016', yang menyenaraikan 500 orang paling berpengaruh dalam dunia Islam.

Mereka yang disenaraikan dikelaskan dalam pelbagai sektor, termasuk ilmiah, politik, pentadbiran hal ehwal agama, pendakwah dan panduan rohani, kebajikan dan pembangunan, isu sosial, perniagaan, sains dan teknologi, seni dan budaya, qari dan qariah, media, selebriti serta bintang sukan.

"Kalau nak dibandingkan Siti dengan mereka yang tersenarai itu, memang diri ini amat kecil. Tetapi Alhamdulillah, apa yang Siti perjuangkan dan buat selama ini orang nampak walaupun ia tidaklah sebesar mana.

"Ia suntikan semangat untuk saya terus berjuang dan paling penting ialah istiqamah dalam apa sahaja yang dilakukan.

"Terkejut juga apabila dapat tahu perkara ini. Ia juga menjadi hadiah paling bermakna dalam hidup. Tak silap saya, nama ini dipilih kerana kerja kebajikan dan pengaruh saya untuk memberikan teladan yang baik kepada orang lain khususnya buat masyarakat Islam," ujar Siti dipetik sebagai berkata.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


'PEMATAH HATI' GAGAL KE PENTAS AJL - NABILA RAZALI AKUI SEDIH

"Sejujurnya, sedih juga bila dapat tahu 'Pematah Hati' tak layak ke separuh akhir. Sebelum ini memang saya mengimpikan lagu itu sampai ke pentas AJL.

"Lebih-lebih lagi bila tengok rakan-rakan lain sudah pernah membuat persembahan di pentas AJL sebelum ini. Nampaknya impian itu tidak kesampaian tahun ini.

"Tak apalah, saya anggap masih belum ada rezeki untuk saya beraksi dalam pertandingan berprestij itu," kata penyanyi Nabila Razali yang tidak dapat menyembunyikan perasaan sedihnya apabila lagu nyanyian dia berjudul 'Pematah Hati' gagal tersenarai ke peringkat separuh akhir Muzik-Muzik ke-33 (SFMM33).

Menurut Nabila, 26, seperti penyanyi yang lain, dia turut meletakkan harapan untuk melihat lagu itu pergi lebih jauh terutama di pentas berprestij Anugerah Juara Lagu (AJL).

Klik untuk gambar besar

'Pematah Hati' yang menerima hampir 23 juta tontonan di YouTube itu tidak layak tersenarai dalam 30 buah lagu yang akan bersaing di SFMM33 pada bulan depan. Lagu tersebut merupakan ciptaan Hael Husaini dan Ezra Kong.

Antara penyanyi yang berjaya melayakkan diri ialah Syamel, Hael Husaini, Haqiem Rusli, Misha Omar, Dayang Nurfaizah, Khai Bahar, Wany Hasrita, Ismail Izzani, Dewi Seriestha dan Aman Aziz.

Sementara itu, Nabila berkata kegagalan tersebut tidak mematahkan semangatnya untuk meneruskan perjuangan dalam industri seni.

Sebaliknya, dia akan cuba memberi karya yang lebih baik pada single baharu yang akan dilancarkan tidak lama lagi.

"Gagal sekali bukan bererti gagal selamanya, saya akan cuba cari lagu yang terbaik dan diterima pendengar. Tak guna pun nak rasa sedih berpanjangan, kita buka buku baru sahaja.

"Sebenarnya saya sudah bersyukur lagu tersebut telah membawa saya ke tahap ini, masuk AJL hanya satu bonus. InsyaAllah, doakan semoga satu hari nanti impian saya ini akan tercapai," ujarnya yang bakal muncul dengan lagu berjudul 'Vroom Vroom' pada Disember depan.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA SEBENARNYA TAK INGIN TERLIBAT" - KAMAL MOHON BERI EMMA RUANG

Merasakan dia tidak perlu terlibat dengan isu kontroversi panas aktres Emma Maembong, pelakon Kamal Adli berkata yang dia tidak mengetahui kenapa Emma bertindak mengambil keputusan untuk kembali membuka tudung.

"Saya sebenarnya tidak ingin terlibat kerana tidak sepatutnya saya berada dalam isu ini. Mungkin dekat antara saya dengan isu tersebut oleh sebab itu nama saya dikaitkan. Saya tidak berani nak campur tetapi saya mendoakan yang baik-baik untuknya," katanya kepada Gempak.

Tambah Juara Super Spontan Superstar 2017 ini, dia memohon kepada netizen untuk memberi ruang kepada Emma.

"Kepada netizen di luar sana, saya memohon untuk memberi ruang kepadanya. Saya sendiri tidak tahu menahu kenapa dia bertindak sebegitu. Mungkin dia ada alasan tersendiri, itu antara dirinya dengan Allah. Saya tidak tahu apa-apa kerana tidak diberitahu.

Klik untuk gambar besar

"Mungkin ada perkara yang dipendam tetapi tidak difahami oleh orang lain. Itu keputusan dia. Memang itu adalah satu isu yang besar tetapi perkara itu jadi bersebab. Sebab itu ada pada dirinya, kita tidak tahu kenapa," tuturnya lagi yang tercalon dalam kategori Hos Meletop dan Artis Lawak Meletop.

Untuk info, Anegerah MeleTop Era 2019 (AME 2019) akan disiarkan secara langsung dari Axiata Arena, Bukit Jalil pada hari Ahad, 21 April 2019.

Sebanyak 16 kategori dipertandingkan untuk AME kali ini antaranya Lagu Meletop, Penyanyi Meletop, Group/Duo Meletop, Hos Meletop, Drama Meletop, Pelakon Meletop, Program Meletop, Program Radio Meletop, Penyampai Radio Meletop, Artis Baharu Meletop, Artis Lawak Meletop, Couple Meletop, Fesyen Meletop, Si Cilik Meletop, Filem Meletop dan Bintang Filem Meletop.

www.myartis.com / Sumber & foto: Astro Gempak, Instagram Kamal Adli & Emma Maembong

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERKESAN BERITA DIGAM - NABIL DOA PAK YA DIPERMUDAHKAN CARI REZEKI

"Saya agak terkesan dan berharap semuanya dapat diselesaikan dengan baik... kita semua tahu Pak Ya ada sakit kencing manis dan semoga dipermudahkan untuk dia terus mencari rezeki. Dulu masa dia dijemput ke program MeleTOP saya tanya kenapa nak masuk Maharaja Lawak Mega... dia kata nak gunakan duit untuk bayar kos rawatan kencing manis.

"Apabila dengar berita dia kena gam bertambah kasihan dekat dia, mungkin isu lepas boleh dimaafkan, semoga dimurahkan rezeki untuk Pak Ya," demikian kata pelawak dan pengacara, Nabil Ahmad yang mengakui turut terkejut dan terkesan dengan nasib yang menimpa pelawak senior Pak Ya atau nama sebenar Ilya Buang.

Berita Ilya didakwa digam daripada membuat persembahan di Shah Alam dan ia telah mengejutkan ramai pihak termasuklah rakan artis. Pada 25 Januari lalu, Ilya meluahkan rasa terkilan apabila namanya didakwa disekat pihak tertentu daripada membuat kemunculan dalam dua episod sitkom 'Sepahtu Reunion Live 2020' yang bersiaran secara langsung di Royal Teater, Shah Alam.

Menurutnya, isu berkenaan bermula kerana dialog di final Maharaja Lawak Mega (MLM) 2019 baru-baru ini bersama kumpulan Rare yang turut dianggotai Ajak Shiro dan Ropie yang dikatakan menyindir kerajaan.

Klik untuk gambar besar

Dalam pada itu, Nabil turut menasihati rakan seperjuangannya agar lebih berhati-hati dalam memilih bahan komedi yang ingin disampaikan supaya ia tidak menjejaskan  pelawak itu sendiri: "Masing-masing ada pilihan untuk cakap sesuatu dan gunakan apa saja idea dalam melakukan aksi komedi kerana lawak bersifat subjektif.

"Jika mendatangkan kebaikan, maksudnya ia adalah idea atau kenyataan yang baik. Justeru, setiap yang dilakukan atau tuturkan ada implikasinya. Kalau lawak itu menjadi, maka akan jadilah. Kalau sebaliknya, pasti ada pihak yang akan rasa ia sebagai sesuatu yang salah," ujarnya.

Dalam perkembangan lain, Nabil bakal mengacara Anugerah MeleTOP Era 2020 (AME2020) dan ia merupakan tahun ketujuh dia mengacarakan program tersebut. Mengakui rasa janggal tanpa Neelofa, Nabil berharap akan ada kejutan daripada bekas pengacara itu pada malam AME2020 itu nanti.

"Ini tahun ketujuh semestinya orang ramai akan letak harapan tinggi nak tengok macam-macam dan sebagai penghibur kita bukan sekadar perlu menghiburkan tetapi perlu beri sesuatu kepada penonton. Saya harap Neelofa boleh buat kemunculan istimewa contohnya tiba-tiba muncul semasa program itu bersiaran langsung.

"Kena ada elemen yang orang akan terperanjat, viral... rancang atau tidak, mesti kena ada sesuatu momen sepanjang program itu supaya jadi ingatan untuk semua," tutur bapa kepada tiga cahaya mata ini.

AME 2020 menyaksikan Nabil dan Jihan Muse sebagai hos program. Malam kemuncak bakal berlangsung pada 12 April depan di Axiata Arena, Bukit Jalil dan disiarkan secara eksklusif pada pukul 9 malam di saluran Astro Ria (104) dan Ria HD (123).

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUMBER PENDAPATAN - ZAINOL MACWILSON BANTU SAUDARA JUAL HARUMANIS

Pelakon Zainol Johary MacWilson, 62, mencari pendapatan dengan membantu saudaranya menguruskan ladang mangga Harumanis di negeri kelahirannya, Perlis, sepanjang tempoh Perintah Kawalan Pergerakan (PKP) ini. Zainol berkata, dia bersyukur kerana ketika ini musim Harumanis sekali gus memberikan rezeki buat mereka.

"Alhamdulillah, bolehlah saya cari makan sikit-sikit dalam keadaan PKP sekarang. Nak balik Australia pun tak boleh, manakala penggambaran drama pun tergendala. Baru dua tiga hari 'shooting' dah kena berhenti.

"Ladang Harumanis ini kepunyaan saudara-mara saya, jadi dapatlah kami kongsi cari makan sama-sama. Saya turut promosikan jualan kepada rakan artis dan alhamdulillah Datuk Khadijah Ibrahim, Raja Azmi dan Uji Rashid sudah membeli daripada saya. Selepas itu mereka panjangkan pula promosi kepada kawan-kawan lain," katanya.

Klik untuk gambar besar

Bapa kepada pelakon Zahirah Macwilson ini berkata, setiap tempahan pelanggan dari luar Perlis akan dihantar menggunakan khidmat penghantaran: "Sebenarnya pergerakan saya untuk ke ladang juga terhad kerana perlu ikut giliran. Saya hanya boleh petik buah pada hari tertentu.

"Selepas itu barulah dapat dihantar menggunakan khidmat hantaran kepada pembeli. Setakat ini saya sudah hantar lebih 100 kilogram Harumanis dan masih ramai yang menunggu giliran. Apapun saya minta semua pihak bersabar dengan ujian Allah ini. Pasti ada rahmat dan kebaikannya buat kita semua," tuturnya.

www.myartis.com / Sumber & foto: Harian Metro & Instagram Zainol Macwilson

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - IKMAL AMRY KINI SAH BERGELAR SUAMI NAJLA SHAMSUL

Sekitar jam 10.30 pagi hari ini, pelakon Ikmal Amry, 26, telah pun selamat bernikah dengan wanita pilihannya yang merupakan seorang personaliti media sosial iaitu, Najla Shamsul, 22, dengan sekali lafaz, selepas tujuh bulan mengikat tali pertunangan.

Majlis akad nikah yang diadakan di kediaman pengantin perempuan di Kuala Pilah, Negeri Sembilan, itu disempurnakan bapa pengantin perempuan, Shamsul Kamar yang turut dihadiri kira-kira 200 tetamu merangkumi kedua belah keluarga dan rakan rapat.

Dalam majlis tersebut, Ikmal atau nama sebenarnya Mohd Zulikmal Amry Ghazali telah menyerahkan mas kahwin RM300, wang hantaran RM15,000 serta tujuh dulang hantaran. Sementara pihak perempuan membalas dengan sembilang dulang.

Pengurus Ikmal, Ben Ali ketika dihubungi, meluahkan rasa syukur majlis berjalan lancar malah mendedahkan Ikmal menitiskan air mata selepas sah bergelar suami. Menurut Ben lagi, Ikmal sudah melakukan persiapan lima bulan sebelum majlis pernikahannya.

Klik untuk gambar besar

"Alhamdulillah, majlis hari ini berjalan lancar. Majlis pagi ini hanya membabitkan keluarga kedua belah pihak dan rakan terdekat. Sebelum majlis bermula Ikmal ada cakap dia gementar. Selepas sah dinikahkan, saya tengok dia menangis.

"Ikmal jenis yang sangat relak dan tidak kelam kabut. Lima bulan sebelum nikah dia sudah siapkan semuanya dari segi keperluan dan apa yang perlu dibeli," katanya.

Sementara itu, Ikmal bersyukur majlis pernikahan selesai dilangsungkan dengan mematuhi prosedur operasi standard (SOP). Bertanya soal karier selepas mendirikan rumah tangga, Ikmal percaya rezeki aturan Allah.

"Tanggungjawab besar menanti untuk saya harungi bersama isteri selepas ini. Insya-Allah, kami akan jalani kehidupan berdua sebaik mungkin. Najla menyenangkan dan memahami diri saya. Soal anak, kami terima cepat atau lambat.

"Saya percaya rezeki selepas berkahwin... Biarpun sudah berstatus suami, rezeki datang dari Allah. Kebanyakan kebanyakan pelakon terkenal rata-rata sudah berkahwin," tuturnya.

Difahamkan, majlis persandingan pasangan itu akan diadakan di sebelah pihak Ikmal di Melaka, malam ini. Pasangan ini tidak melangsungkan pertunangan, sebaliknya, mengatur majlis merisik, Mei lalu.

Selepas lebih empat tahun mengenali diri masing-masing, pelakon drama 'Gantung The Series' itu percaya Najla adalah pasangannya sehidup semati.

www.myartis.com / Sumber & foto: Harian Metro, Berita Harian, mStar & Instagram Najla Shamsul

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


WATAK 'USTAZ' - AZHAN RANI TAK MAHU BUAT LAGI

"Kalau ada tawaran untuk watak sebagai ustaz, saya tak akan buat lagi. Kalau Nur dipentaskan di pentas teater, itu saya akan terima," demikian kata pelakon popular dengan watak Ustaz Hamadi dalam drama bersiri 'Nur' dan 'Nur 2', Azhan Rani, 43, yang tidak mahu membawa watak ustaz dalam masa terdekat ini kerana tidak mahu penonton terlalu hanyut dengan watak sedemikian.

Azhan yang kini kerap dipanggil sebagai ustaz berkata, dia mahu penonton melihatnya sebagai pelakon yang boleh membawa pelbagai watak dan bukan sebagai ustaz saja. Azhan mengakui impak kedua-dua drama itu belum padam lagi. Walaupun dia melakukan perkara lain, orang tetap nampaknya sebagai Ustaz Hamadi.

"Saya berharap dapat satu cerita yang boleh menukar persepsi penonton supaya mereka nampak kemampuan saya melakonkan watak lain," katanya yang kini membintangi muzik video lagu raya berjudul 'Menanti Di Aidilfitri' nyanyian Wany Hasrita, Wani Syaz, Muna Shahirah dan Wan Azlyn dan sehingga kini, muzik video yang dimuatnaik sejak seminggu lalu mencatat lebih sejuta tontonan dan menjadi 'trending' tempat pertama di YouTube.

Klik untuk gambar besar

www.myartis.com / Sumber & foto: Harian Metro & Instagram Azhan Rani

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AL-FATIHAH - BAPA LANA NODIN KEMBALI KE RAHMATULLAH

Takziah diucapkan kepada pelakon Lana Nodin atas pemergian bapanya iaitu Hasan Nodin yang meninggal dunia, malam semalam. Berita duka itu dikongsikan Lana menerusi laman Instagram miliknya.

Dalam entri tersebut, pelakon itu memohon menyedekahkan bacaan surah Al-Fatihah buat Allahyarham bapanya. Dalam hantaran sama, Lana turut memuat naik gambarnya menangis di sisi jenazah bapanya. Di Instagram Story pula, Lana turut memuat naik video anaknya yang menangis.

"Ya Allah, ampunilah dia, rahmatilan dia, lepaskanlah dia daripada apa-apa yang tidak disukaiMU dan maafkanlah dia. Assalamualaikum semua sahabat... Saya Lana Nodin memohon sahabat-sahabat semua.. sedekahkan Al Fatihah buat Arwah Ayahanda tercinta yang telah menghadap Illahi malam tadi.

"Sesiapa yg mengenali beliau, sy memohon maaf bagi pihak ayahanda jika ada salah silap. Semoga Arwah ditempatkan dikalangan org2 beriman..
Terima Kasih dan wassalam 🙏🙏🙏," tulis Lana.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - FAIZAL HUSSEIN & FAMILY

Faizal Hussein dan keluarganya nampak ceria di pagi syawal yang mulia. Lebih menarik, rumah mereka dihiasai pelita moden yang menarik perhatian anak mereka untuk bersantai di bawah cahaya samar... laksana beraya di kampung layaknya.

Klik untuk imej besar...


BANTU INTAN LIANA: "AWAK WANITA KUAT" - PUTERI SARAH

Nampaknya rezeki Intan Liana Saleh semakin mencurah apabila isteri kepada pelakon dan pengarah Syamsul Yusof iaitu pelakon Puteri Sarah Liyana terpanggil untuk membantu selepas apa yang berlaku kepada wanita itu.

Sarah atau Puteri Sarah Liyana Megat Kamaruddin, 33, berkata dia ada meluahkan rasa sedih melihat keadaan bekas isteri pertama pemuzik bebas Ude Wahid pada suaminya.

Ibu kepada Syaikhul Islam ini berkongsi kisah pertemuan kali pertama dengan bekas madu pelakon Izreen Azmindar itu menerusi laman Instagramnya.

"Pertama kali jumpa Intan Saleh pemalu orangnya. Intan pun segan-segan dengan Sarah tapi Sarah kata jangan segan.

Klik untuk gambr besar

"I nampak saja garang. Masa mula-mula tahu pasal Intan, Sarah beritahu suami; 'Sayang kesian Intan. I nak shoot video klip. I nak panggil Intan'.

"I nak tolong dia, siapa lagi nak faham kalau bukan kaum wanita sendiri," kata Sarah yang simpati dengan keadaan Intan yang menjaga dua orang anaknya itu.

Tambah Sarah lagi, dia melihat Intan seperti diri sendiri yang sentiasa membawa anak sulungnya ke mana sahaja.

Malah, Sarah berasa simpati melihat keadaan anak bongsu Intan iaitu Ariq yang kerap menangis semenjak kes perceraian mereka berlaku.

"Intan pun macam Sarah sentiasa bawa anak ke mana-mana saja. Kesian tengok Ariq melekat dengan bonda dia lepas itu kejap-kejap menangis sejak kes tu terjadi," ujarnya.

Dalam pada itu, dia turut memberi kata-kata semangat serta dorongan buat wanita itu untuk berdikari mencari sumber rezeki.

"Intan awak adalah wanita yang kuat. Kami semua yang panggil photoshoot ini hanya permulaan awak untuk melangkah lebih jauh.

"Tapi awak kena berdikari untuk pandang ke hadapan. Insya-Allah ada rezeki tu untuk Intan. Harap ini jadi pengajaran untuk semua wanita di luar sana.

"Sedikit sebanyak kita kena juga berdikari. Wanita, kita kena bertindak seperti wanita lagi!" tuturnya.

Selain Sarah, usahawan kosmetik Datuk Seri Aliff Syukri juga antara individu yang membuka ruang rezeki pekerjaan dengan menawarkan Intan menjadi model tudungnya.

Intan dan Ude atau nama sebenarnya Muhammad Radzi Abdul Wahid, 30, bercerai pada 22 Mac selepas lima tahun mendirikan rumah tangga.

Hasil perkahiwnan tersebut, Intan dan Ude dikurniakan dua orang anak lelaki bernama Arish Muqri, 3, serta Ariq Muqri, 1.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ISU BABAK PANAS ZUL ARIFFIN - MENTERI HAL EHWAL AGAMA TAMPIL TEGUR

"Industri hiburan di Malaysia ini bukanlah perkara yang ingin saya halangi, tapi jika ia mencemarkan fitrah dalam agama, saya tidak boleh membiarkan ia berlaku tanpa dinasihati. Saya akan menghubungi pihak yang terbabit untuk mendapatkan nasihat supaya perkara ini boleh ditegah dan diubah dengan hikmah," demikian kata Menteri di Jabatan Perdana Menteri (Hal Ehwal Agama), Datuk Idris Ahmad.

Teguran tersebut susulan tular pelakon Zul Ariffin mencetuskan kontroversi apabila memuat naik video memaparkan beberapa babak panas dalam drama terbaharu lakonannya berjudul 'Perempuan Itu' di laman Instagram hari ini.

Ujar Datuk Idris, hiburan tidak dilarang dalam Islam namun tatacara hiburan dalam Islam pastinya terdapat disiplin yang tegas, apatah lagi membabitkan ikhtilat yang berlebihan dengan adegan ternyata mengundang maksiat.

Idris berkata, apabila sebuah drama yang ditular untuk ditayangkan pada bulan yang sepatutnya ditunggu oleh manusia yang beriman bagi mengejar takwa, namun seolah dicemari dengan kegusaran yang dikira melampaui batas, maka ia perlu ditegur.

Klik untuk gambar besar

Pada masa sama, beliau menyeru seluruh umat Islam, untuk bersiap menghadapi Ramadan yang menjanjikan sejuta hikmah oleh Allah SWT.

Sebelum ini, Zul Ariffin mencetuskan kontroversi apabila memuat naik video memaparkan beberapa babak panas dalam drama terbaharu lakonannya. Menerusi video terbabit, Zul dilihat melakonkan beberapa babak panas dengan pelakon baru, Siti Hariesa.

Antara yang mencuri perhatian adalah ketika Zul merangkul badan Hariesa dan menggendong wanita itu dari depan. Tidak hanya itu, terdapat juga babak agak mengghairahkan ketika Hariesa menyuapkan 'whipped cream' ke dalam mulut Zul sebelum dia menghabiskannya.

Di ruangan komen, rata-rata netizen terkejut dengan video yang dimuat naik pelakon berusia 35 tahun itu selain tidak kurang juga yang menganggap babak yang dilakonkan agak keterlaluan.

Terkini, Zul Ariffin bertindak memadam video 'teaser' drama bersiri 'Perempuan Itu' yang menimbulkan kontroversi sejak semalam di Instagram. Tinjauan mendapati hantaran terbaharunya adalah hantaran Reels dengan keterangan 'back to work' atau kembali bekerja.

Usaha mendapatkan kenyataan daripada Zul tidak berjaya apabila panggilan telefon dan kiriman mesej tidak berbalas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NORA ARIFFIN: "24 TAHUN HIDUP BERSAMA, NAMUN DIA BUKAN MILIK SAYA ABADI"

Menerusi entri di laman Instagram (IG), penyanyi Nora telah berkongsi gambar kenangan bersama suaminya, komposer arwah Johan Nawawi dengan kapsyen yang menyentuh hati. Nora mengakui reda dengan pemergian suaminya yang genap dua tahun semalam.

"Hari ni 24/3/2019, genap 2 tahun Johan Nawawi meninggalkan saya. Walaupun 24 kami berkahwin dan hidup bersama. Namun dia bukan milik saya yg abadi. Dia hanyalah pinjaman dari Allah utk saya. Begitu lah lumrah kehidupan.

"Bahagia mcm mana pun, sayang macam mana pun..... Sampai masa kita akan berpisah jua. Kita tidak memiliki apapun.. Semuanya milik Allah... Al- fatihah buat suami tercinta Johan Nawawi. Semoga tenang disana. #adadalamtiadabynora," tulis Nora.

Melihat pada ruangan komen, rata-rata mendoakan agar Nora terus kuat dalam meneruskan kehidupan dan diberi kesihatan yang baik untuk membesarkan anak-anaknya.

Klik untuk gambar besar

www.myartis.com / Sumber & foto: Astro Gempak & Instagram Nora Ariffin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 TAHUN SEBAGAI KEKASIH, 3 TAHUN HALAL - NORA & NEDIM SAMBUT ANNIVERSARY KE-3 DI RUMAH

"Happy 3 years baby! ♥ 4 years as gfbf + 3 halal, fuhhh 7years u mengadap I sayang.... hahaha 🥰 Thank you my love for putting up with my mood swings and for always lifting up my mood when I feel down. Susah task tu! But u handle it well ♥ hehe.

"Lagi lagi tengah MCO ni, gosh. I’m actually running out of words to say cuz for almost 14 days we mengadap muka each other 24/7 😍, compliment each other 🥰, cook together 😋 , pubg together 🤢 , tiktok... je belum 🙄. & we are lucky too, cuz on our anniversary this year we have all of our kids here with us. Syukur ya Allah.

"Now , Here’s to growing old together, hand in hand , being each other’s partner in crime. Happy Anniversary, dear husband. I love u so much & I still adore u Sama Mcm masa we first met. InsyaAllah We celebrate again next year. Love ya daddy neyney. ♥ ," demikian kongsi Nora Danish mengenai hari ulang tahun perkahwinannya bersama Nedim Nazri.

Meskipun terpaksa disambut di rumah sahaja gara-gara PKP, namun Nora nampak happy sangat.

Moga terus kekal hingga anak cucu hendaknya. Amin.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ACHEY SEDIH KONFLIK ALI & BALU ABAM SEMAKIN SERIUS: "ADA CARA LEBIH BAIK BERDAMAI"

"Saya cakap secara umum dan tidak memihak kepada mana-mana pun. Sedih itu memang sedih sebab sepatutnya isu tersebut boleh selesai dengan cara-cara yang lebih baik.

"Tapi siapa la saya dan Fad untuk mencampuri urusan mereka yang mereka rasa lebih baik teruskan dengan cara begitu (failkan saman). Tapi pada kami, perkara itu boleh diselesaikan dengan cara senyap-senyap.

"Walaupun bermasam muka tapi sebenarnya ia boleh diselesaikan secara berdamai supaya tidak memberikan kesan kepada orang lain," kata anggota kumpulan Bocey iaitu Achey yang berasa sedih melihat kemelut antara pelawak Ali Puteh dengan balu kepada Allahyarham Abam iaitu Nor Hidayah yang berpanjangan sehingga dibawa ke mahkamah.

Achey atau nama sebenarnya Mohd Nasir Hamzah, 34, berkata dia tidak memihak pada Ali mahupun Nor Hidayah namun berpendapat isu yang berlaku itu boleh diselesaikan dengan cara yang lebih baik.

Pada Rabu, Ali atau nama sebenarnya Syed Ali Mubarak Syed Mohd Ridzuan, 31, bertindak memfailkan saman balas terhadap kakak iparnya, Nor Hidayah dan jutawan kosmetik Datuk Seri Aliff Syukri Kamarzaman.

Ali mengambil tindakan tersebut selepas mendapatkan nasihat daripada peguamnya berikutan balu kepada Allahyarham Abam Bocey itu terlebih dahulu memfailkan saman terhadap dia dan keluarganya.

Klik untuk gambar besar

Saman tersebut dikeluarkan oleh Ali selaku plaintif keempat bersama ibunya Sabariah Arshad (plaintif pertama), bapa Syed Mohd Ridzuan (plaintif kedua) dan kakak sulung Sharifah Norwahidah (plantif ketiga).

Dalam pada itu, apa yang terjadi antara mereka berdua itu boleh diambil sebagai pengajaran kerana beranggapan mungkin ia boleh berlaku kepada dirinya serta keluarga.

Bagaimanpun, Achey berharap kemelut tersebut berakhir dengan baik kerana bimbang akan memberi kesan kepada anak arwah Abam iaitu Syed Uthman Hamzah Al-Juffrey Syed Umar Mokhtar Al-Juffrey yang berusia setahun.

"Apa yang berlaku ini boleh dijadikan iktibar kepada orang lain dan juga diri saya sendiri. Tidak mustahil perkara itu boleh terjadi kepada diri kita sendiri. Saya dan keluarga pun kena ambil iktibar.

"Kalau terjadi kepada saya, mungkin boleh selesaikan dengan berdamai supaya semua pihak mendapat keadilan. Apa-apa pun saya berharap kemelut ini berakhir dengan baik.

"Sebab anak itu (anak arwah Abam) akan membesar. Kita tak nak nanti dia ada sifat menyalahkan semua pihak. Kita nak dia membesar mengenali semua keluarganya dengan baik," ujarnya.

www.myartis.com / Sumber & foto: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UDE AKUI NIKAH IZREEN AZMINDA - ISTERI PERTAMA REDA BERMADU

"Saya berkahwin dengan Intan empat tahun lalu manakala dengan Izreen pula pada 8 Ogos yang lalu," demikian pengakuan Mohd Radzi Abdul Wahid atau Ude, pemuzik yang dikaitkan dengan pelakon Izreen Azminda.

Pengakuan tersebut dibuat semalam selepas isteri pertamanya, Intan Liana Saleh mendedahkannya.

Difahamkan, Ude mempunyai dua anak bersama Intan iaitu Arish Muqri berumur 3 tahun dan seorang lagi berusia 11 bulan.

Dalam pada itu, Ude ketika membuat pengakuan itu enggan berkongsi butiran lanjut pernikahannya dengan Izreen yang juga mempunyai seorang anak lelaki, Adrian Umar, 3, hasil perkahwinan terdahulu.

Bagaimanapun, Ude juga menafikan rumahtangganya dengan Intan berdepan masalah selepas menikahi Izreen yang difahamkan tidak diketahui oleh isteri pertamanya sehingga dua minggu lalu.

Klik untuk gambar besar

"Saya akan buat majlis doa selamat minggu hadapan dan akan menjelaskannya nanti. Sebaik saja Intan tampil memberi kenyataan siang tadi, pelbagai spekulasi timbul.

Selain itu, Ude turut meminta agar keluarganya tidak diganggu untuk sebarang komen mengenai pernikahannya dengan Izreen.

"Saya mohon supaya hentikan sebarang kenyataan dan persepsi buruk yang boleh mempengaruhi emosi kedua-dua isteri saya. Harap pihak luar tidak campur tangan.

"Intan dan Izreen adalah isteri saya. Sebagai suami, beri saya peluang untuk menguruskan sendiri isteri dan keluarga saya," ujarnya.

Spekulasi mengenai dakwaan Izreen berkahwin dengan suami orang akhirnya terjawab apabila pemuzik tersebut mengaku sudah bernikah dengan pelakon itu dua bulan lalu.

Gosip mengenai perkahwinan mereka mula diperkatakan apabila Izreen meletakkan namanya sebagai 'Mrs Ude' dalam akaun Instagramnya baru-baru ini.

Sementara itu, isteri pertama Ude reda dan menerima hakikat dirinya itu kini bermadu selepas suami bernikah lagi dengan Izreen.

"Saya reda. Saya terima hakikat diri ini bermadu. Saya dapat tahu suami kahwin lain pada 10 November lalu. Memang ketika itu, saya tak boleh terima berita berkenaan. Saya memang tak boleh berfikir panjang saat itu.

"Namun, selepas berbincang dengan suami termasuk mempertimbangkan soal anak dan keluarga, saya akur dan terima semuanya dengan lapang dada," tuturnya.

Ketika ini, Intan yang bergelar isteri kepada pemuzik berkenaan sejak 1 Mac 2013 itu berkata, beliau tidak boleh hendak berkata apa-apa lagi.

"Saya tak boleh nak cakap apa lagi dah. Takut cakap lebih akan jadi salah pula. Ini nasib hidup saya yang tidak saya bayangkan terjadi," jelasnya.

Tambah beliau lagi, dengan apa yang terjadi, kasih sayang dan cintanya terhadap suami tidak pernah terhakis.

"Sehingga ke hari ini, sayang dan cinta saya pada suami tidak pudar sekalipun diperlakukan sebegini," katanya.

www.myartis.com / Sumber: Harian Metro & Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


6 TAHUN BERKAHWIN BELUM DIKURNIAKAN ANAK - HAZAMA & ISTERI IKHTIAR DAPATKAN ZURIAT TAHUN DEPAN

Sudah enam tahun melayari kehidupan berumah tangga, penyanyi Hazama dan isterinya, Genervie Kam  mahu berikhtiar untuk mendapatkan anak tahun hadapan dan mungkin menerusi proses persenyawaan in vitro (IVF).

Menurut Hazama, isterinya memang inginkan untuk mempunyai anak sendiri. Hazama bagaimanapun hanya berserah kepada Allah selain berikhtiar. Dalam pada itu, Hazama berkata tidak terasa hati apabila orang bertanyakan soal anak kerana bukan tugasnya untuk menjawab.

"Sebelum ini saya tenang saja dan anggap tak mengapa kita kena percaya pada ketentuan Allah. Dalam bab begini, penyerahan saya kepada Allah amat tinggi. Tapi berserah itu berserah juga dan dalam masa sama kena ikhtiar. Sebelum ini hanya berdoa saja. Kalau ada, adalah. Sekarang kami bercadang akan ikhtiar cara ini pada tahun depan.

"Orang yang tak tahu akan tanya dan apabila saya beritahu tiada anak, mereka akan diam tanda menghormati. Namun ia akan jadi lain apabila orang bagi pendapat itu dan ini. Saya melalui perkara ini dan tiada tekanan sangat untuk saya jawab.

Klik untuk gambar besar

"Tapi bila begitu (beri pendapat), benda ini boleh buat darah saya menyirap juga. Jika babitkan kawan rapat, mereka faham dan saya tak perlu cerita lanjut. Saya akan jadi tertekan apabila orang itu sengaja bertanya atas sebab tertentu, mungkin untuk jual sesuatu.

"Dia (isteri) pernah mengandung di luar rahim pada 2017 dan menjalani pembedahan. Tiub fallopio pada bahagian kiri juga sudah dibuang. Kami dah dimaklumkan doktor kebarangkalian untuk ada anak agak susah. Saya faham umurnya dah berusia daripada saya, tapi kita ada Allah dan kalau Dia nak bagi pasti akan bagi.

"Kalau tak bagi pun pasti ada sebabnya. Saya ambil peluang ini untuk kami 'enjoy' dulu dan masing-masing fokus dengan karier. Apapun isteri dalam usaha buat rawatan badan untuk membolehkannya mengandung," katanya.

Untuk makluman, Hazama dan Genervie yang merupakan seorang pengarah muzik itu mendirikan rumah tangga pada 14 Januari 2017.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAFIE NASWIP SAHKAN PUTUS TUNANG DENGAN AISHAH AZMAN

Selepas gambar-gambar pertunangan pasangan pelakon Syafie Naswip dan Aishah Azman serta gambar-gambar mereka bersama 'hilang' daripada Instagram masing-masing itu telah menimbulkan pelbagai spekulasi di media sosial kelmarin. Perkara tersebut menimbulkan tanda tanya kepada netizen dan juga teman-teman artis yang mula bertanya tentang perkara yang sama.

Melihat kepada Instagram mereka, kami mendapati bukan sahaja gambar-gambar bersama sudah tidak ada, mereka juga sudah tidak mengikuti antara satu sama lain. Aishah yang ketika itu sedang menjalani satu penggambaran dihubungi untuk ditanya tentang perkara tersebut. Bagaimanapun, Aishah tidak mahu mengeluarkan sebarang kenyataan.

"Buat masa sekarang, saya tidak mahu keluarkan apa-apa statement. Kalau pihak Ayie (Syafie Naswip) mahu berkata apa-apa, saya tidak boleh menghalang. Saya akui dugaan ketika bertunang sangat berat," kata Aishah dalam nada sedih tapi bertegas tidak mahu mengeluarkan apa-apa kenyataan daripada pihaknya.

Kemudian Syafie yang cuba dihubungi beberapa kali dan hanya lewat malam semalam barulah panggilan berjawab itu pada mulanya terdiam seketika, sebelum mengesahkan dia dan Aishah sudahpun putus tunangz: "Ya, kami sudah putus tunang. Itu sahaja kenyataan yang dapat saya berikan. Malah jika ada yang bertanya, saya tidak akan menjawab lagi tentang perkara ini".

Klik untuk gambar besar

Tambah Syafie, dia mengambil keputusan untuk memutuskan pertunangan bukan kerana sesiapa, tetapi atas persetujuan bersama: "Tidak ada orang ketiga, mahupun masalah keluarga, tetapi saya rasa dugaan bertunang ini terlalu berat dan tidak mampu untuk meneruskan," katanya mengulangi apa yang dikatakan oleh Aishah.

"Jika dugaan ketika ini sudah tidak mampu saya tanggung, bagaimana nanti apabila sudah berkahwin? Buat masa sekarang, mungkin ini adalah keputusan yang terbaik untuk kami berdua. Mungkin juga dugaan paling besar adalah soal kematangan diri saya," tambah Syafie lagi.

Kata Syafie, dia tidak lagi akan membuat sebarang kenyataan tentang pertunangannya yang putus di tengah jalan: "Ini kali pertama dan terakhir saya akan membuat kenyataan. Saya memohon maaf jika ada yang bertanya selepas ini, saya tidak akan menjawab apa-apa. Mereka boleh rujuk sahaja apa yang saya katakan ini daripada pihak Gempak," tutur Syafie.

Ditanya bilakah tarikh pertunangannya putus, Syafie enggan memberikan sebarang komen. Begitu juga apabila ditanya sama ada mereka saling sayang menyayangi, Syafie tetap tidak mahu mengeluarkan apa-apa lagi kenyataan. Syafie Naswip dan Aishah Azman bertunang pada satu majlis yang diadakan pada 7 April 2019, dan dijangka mendirikan rumah tangga hujung tahun ini. Namun, jodoh itu ketentuan Allah SWT.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA REDA DIUSIK WARGANET, TETAPI TOLONG HORMATI EMAK SAYA" - HANEESYA

Kembali menjadi bahan sendaan warganet berikutan laporan polis yang dibuat ibunya, Nor Sakuraneeda, baru-baru ini, model dan pelakon Haneesya Hanee berkata, setiap yang dilakukan emaknya adalah untuk mempertahankan dirinya.

"Saya tahu ada harga yang perlu dibayar apabila memilih dunia seni sebagai medan mencari rezeki. Saya akur dan reda jika diusik warganet, tetapi tolong hormati emak saya. Jika ada yang mahu menghina, mencerca dan mempersenda, tolong fikirkan semula kerana saya masih ada emak. Cuba bayangkan kalau perkara sama terjadi kepada kalian? Saya percaya, setiap ibu pasti melakukan perkara sama.

"Apa yang ibu kalian akan lakukan kalau anak mereka dikecam hebat seperti saya? Ramai yang salah faham dan mengaitkan laporan polis itu dibuat gara-gara permohonan maaf beberapa individu yang menghina warna kulit saya. Ia tiada kaitan dengan isu itu, sebaliknya ibu terpaksa bertindak apabila ada pihak yang menghantar mesej berbaur ugutan," dakwanya.

Biarpun perjalanan awal kerjaya seninya sarat dengan pelbagai kontroversi, Haneesya, 19, berkata sebagai anak sulung, dia perlu kuat menempuh segala dugaan supaya menjadi contoh kepada dua adiknya: "Emak menjadi kekuatan, malah dia tidak pernah jemu memberikan sokongan dan selalu mengingatkan, Tuhan menyayangi saya. Alhamdulillah, sokongan peminat juga memberikan saya kekuatan untuk terus melangkah.

"Saya perlu kuat demi dua adik lelaki kerana mahu memberikan contoh terbaik kepada mereka. Kalau saya tewas apabila berdepan dugaan, bagaimana mereka mahu melihat saya sebagai contoh? Mereka hanya ada saya dan emak. Bapa dan emak sudah berpisah sejak usia saya tiga tahun lagi," katanya yang mengakui, banyak belajar daripada kesilapan pernah dilakukan dan enggan lagi melihat ibunya berduka.

Klik untuk gambar besar

Sekebal mana pun benteng jiwanya ketika berdepan segala 'serangan', gadis kacukan Melayu-Arab itu akur, sebagai manusia, ada masanya dia tidak mampu menahan air mata daripada mengalir: "Tipu kalau saya katakan diri ini begitu kuat dan kebal untuk berdepan pandangan serong serta kecaman orang luar.

"Saya pernah jatuh terduduk dan menangis mengenangkan nasib yang tidak habis-habis dikecam. Emak selalu berpesan, tidak mengapa menangis, tetapi jangan terlalu lama berendam air mata. Masa kita bukannya panjang, jadi jangan dibazirkan waktu yang ada. Saya selalu memujuk hati dan memikirkan mereka yang menyayangi. Dalam hidup, bukan mudah memuaskan hati orang. Kejayaan pada ABPBH 32, baru-baru ini, benar-benar menyuntik kekuatan dan semangat untuk saya terus berjuang," ujarnya.

Di sebalik kontroversi yang hadir, Haneesya bersyukur, kejayaan menembusi senarai Top 5 dan seterusnya mengungguli trofi pemenang Artis Baharu Wanita Popular, Anugerah Bintang Popular BH (ABPBH) Ke-32, membentangkan pelbagai rezeki: "Baru-baru ini, saya terbabit dengan penggambaran supertelefilem, 'Runtun Jiwa' yang menjalani penggambaran di Kampar, Perak memegang watak pembantu.

"Awal bulan ini, saya terbang ke Bali, Indonesia kerana terbabit dengan sebuah jenama kecantikan. Buat masa ini, rezeki dalam dunia peragaan juga banyak diterima. Jadi, saya akan cuba seimbangkan kedua-dua bidang berkenaan dengan sebaiknya," tuturnya bersemangat.

www.myartis.com / Sumber & foto: Berita Harian & Instagram Haneesya Hanee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LAUDYA MAHU PILIH LELAKI UNTUK DIJADIKAN SUAMI, ENGGAN BERCINTA LAGI

Pelakon Laudya Cynthia Bella yang melalui fasa kegagalan rumah tangga sebelum ini itu memberitahu dia tidak mahu lagi menjalani proses bercinta dengan mana-mana lelaki. Menurut Laudya, dia lebih memilih seseorang yang betul-betul boleh dijadikan sebagai suami.

"Saya tidak mahu lagi bercinta dan berpegangan tangan seperti sepasangan kekasih. Perbuatan itu seperti mengulangi menjadi diri saya yang sebelum ini.

"Saya sekarang tidak bercinta dengan sesiapa pun. Saya hanya mahu mengenali seseorang dan jika kedua-duanya serasi untuk bernikah, maka itu akan diteruskan," ujar Bella.

Untuk makluman, Laudya sebelum ini pernah berkahwin dengan ahli perniagaan Malaysia iaitu Engku Emran pada September 2017 di Kuala Lumpur. Bagaimanapun hubungan mereka tidak bertahan lama dan bercerai pada Julai 2020.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAB TU MALAS KONGSI BENDA BAIK... MASIH ADA CARI KESALAHAN" - JANNA NICK

Kesal apabila video suara kemerduan seorang ustazah bertaranum yang dimuatnaik di laman Instagram miliknya dikritik netizen berikutan gaya pemakaian selendang yang masih menampakkan rambutnya, pelakon Janna Nick berkata sikap netizen yang gemar mencari kesalahan membuat dia enggan berkongsi perkara-perkara baik.

Menerusi perkongsian itu, seorang individu menasihati agar seeloknya Janna memakai tudung dengan betul dengan menutup rambut sepenuhnya agar dapat menghormati majlis agama yang ingin dikongsikan.

Tidak lama kemudian, Janna atau nama sebenarnya Nurul Jannah Muner, 24, membalas kembali komen terbabit. Tulis Janna, netizen terlalu gemar mencari kesalahan artis biarpun mereka berkongsikan perkara baik seperti yang dilakukannya.

"Sebab tu kadang-kadang rasa malas nak kongsi benda baik-baik. Share kebaikan pun masih ada yang mencari kesalahan," katanya.

Klik untuk gambar besar

Pada komen yang sama, Janna sempat menjelaskan tujuan utamanya memuatnaik perkongsian itu adalah taranum dan bukan pemakaiannya. Pelakon 'Leftenan Zana' ini sempat menegur individu terbabit untuk melihat perkara lebih baik daripada mencari kesalahannya. Di ruangan komen pula ramai menyokong tindakan individu berkenaan menegur.

"Cuba faham point yang saya nak share dalam video ni. Saya cuma nak kongsi alunan suara ustazah. Itu la orang kata, pokok pangkal hati. Kalau hati tu bersih, Insya-Allah awak akan lebih memerhati keindahan darpada menghidu kebusukan," ujarnya.

Namun tidak kurang juga ramai yang mempertahankan kenyataan selebriti kesayangan mereka. Rasanya lebih manis jika Janna menutup aurat sebetulnya memandang apa yang dikongsikan adalah perkara baik.

www.myartis.com / Sumber: mStar & Rotikaya

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DR ERIN DEDAH TERIMA UGUTAN: "MEREKA HANTAR LELAKI GILA SEKS..."

"Cabaran makin besar, sekarang ni, hari-hari kena minta cover report pak polisi. Sakit hati betul 'pa__a' ni tengok orang Melayu maju dalam kawasa mereka.

"Walaupun saya ni perempuan, mereka hantar lelaki gila seks datang kedai, hantar pencuri bagai, ugut nak kerat kaki tangan dan kepala kalau saya tak tutup kedai. Siap nak bakar kedai akak lagi.

"Sudah 6 bulan ni hari-hari rasa terancam sangat dengan kehadiran saya di pekan ni," kata bekas isteri kepada Da'i Farhan, Dr. Erin yang mendedahkan dirinya telah menerima pelbagai ancaman serta ugutan dari pihak yang tidak berpuas hati dengan perniagaannya.

Menurut Dr. Erin dia terpaksa membuat laporan polis hampir setiap hari demi melindungi dirinya yang kini menjalankan perniagaan di sebuah premis di Alor Setar, Kedah.

Klik untuk gambar besar

Dr. Erin berkongsi perkara tersebut dalam satu hantaran di akaun Instagram miliknya. Menerusi entri tersebut dia memuat naik swafoto dirinya ketika berada di dalam balai polis.

Kemas kini tersebut mendapat perhatian pengikutnya yang rata-rata mendoakan agar Dr. Erin dilindungi serta selamat dari segala ancaman.

Nama Dr. Erin pernah menjadi bualan hangat apabila mengahwini Da’i Farhan di Mekah yang ketika itu sudah mempunyai seorang isteri dan anak. Farhan kemudian menceraikan isteri pertamanya ketika sedang hamil.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


LEPAS MENANG MLM 2014 - SYAIFUL ZERO TANGGUH KAHWIN

Mahu fokus pada kerja!

Itulah alasan Syaiful Zero mengenai penangguhan majlis perkahwinannya yang dijadualkan pada pertengahan bulan Februari ini.

"Perkahwinan tersebut ditunda kepada satu tarikh lain kerana saya mahu fokus kepada kerjaya bersama dua adik saya iaitu Sharif dan Atu," ujarnya.

Klik gambar untuk size besar

Syaiful yang popular dengan nama lawaknya Melati menambah, dia bersama adik-adiknya terlebih dahulu mahu membaiki rumah mereka di Kudat dan kemudian membawa ibu mereka menunaikan fardhu haji di Mekah.

"Nawaitu asal kami menyertai Maharaja Lawak Mega 2014 (MLM 2014) adalah untuk mendapatkan wang dan menunaikan dua hasrat kami itu.

"Hal perkahwinan, mungkin akan ditunda terlebih dahulu… Buat masa ini biarlah kami bertiga fokus pada kerja dahulu," ujar Syaiful dipetik sebagai berkata.

Sumber: Astrogempak

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"SEBAGAI SEORANG YANG BARU MENJADI IBU... BERITA RAYAN SANGAT BERI KESAN" - NEELOFA

Pemergiaan adik Rayan selepas lima hari terperangkap dalam perigi sedalam 32 meter berhampiran rumahnya telah memberi kesan mendalam buat satu dunia termasuk selebriti popular Noor Neelofa yang berkongsikan perasaan sedih dengan kejadian itu.

Menerusi satu perkongsian di Insta Story, Neelofa berkata sebagai ibu yang melahirkan cahaya mata merasai kesedihan bagaimana perasaan kehilangan seorang anak.

Tidak terkecuali beberapa selebriti tanah air turut berkongsi rasa pilu di media sosial ketika usaha menyelamatkan kanak-kanak lelaki berusia lima tahun yang mengambil masa lima hari dan berakhir tragedi.

Neelofa atau nama penuhnya Noor Neelofa Mohd Noor, meluahkan rasa sedih apabila mendapat tahu mengenai pemergian Rayan dan mendoakan agar keluarga arwah dapat melalui ujian itu.

"Sebagai seorang yang baru merasa menjadi seorang ibu kepada anak lelaki, berita ini sangat memberi kesan yang berat kepada diri saya sepanjang hari, semalam.

Klik untuk gambar besar

"Jadi sakit kepala bila tengok hantaran Rayan. Tak sanggup dan tak boleh bayangkan perasaan keluarga anak syurga ini. Semoga Allah mudahkan keluarganya untuk lalui ketentuan-Nya dan menanti Rayan di pintu syurga," tulisnya di Instagram Story.

Dalam pada itu, pelakon yang kini hamil enam bulan, Mira Filzah turut berkongsi beberapa hantaran mengenai usaha pencarian sehingga akhirnya Rayan ditemukan meninggal dunia: "Syurga untuk kamu sayang," tulisnya ringkas.

Selain Neelofa dan Mira, ramai selebriti lain seperti Datuk Seri Siti Nurhaliza, Ayda Jebat, Indah Ruhaila, Jasmin Hamid, Yana Samsudin, Amira Othman, Sheera Iskandar dan Che Puan Sarimah Ibrahim yang mendoakan agar Rayan ditemukan selamat di media sosial. Namun Allah lebih menyayanginya.

Rayan terjatuh dan terperangkap dalam perigi sempit sedalam 32 meter pada Selasa di kampungnya di Ighran, Maghribi yang terletak di kawasan bukit dekat Chefchaouen dan usaha menyelamatkannya dijalankan sejak itu.

Lewat malam Sabtu, Istana Diraja Maghribi mengesahkan Rayan menghembuskan nafas terakhir sejurus selepas dia berjaya dikeluarkan dan dibawa ke hospital berdekatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM AF2 HENTI NYANYI RAP - TUMPU PERUBATAN ISLAM

Jika sebelum ini Adam AF2 dikenali melalui lagu-lagu rap dan sedikit pop... terkini dia mahu meninggalkan kesemua rentak tersebut. Fokusnya sekarang lebih kepada islamik dan akan mengubah haluan seninya ke arah lagu-lagu kerohanian.

Artikel terdahulu:

KEGEMBIRAAN ADAM, FIZA & ANAK-ANAK

Lebih menarik, Adam juga mula melibatkan diri secara aktif dalam bidang perubatan Islam sejak kedatangan 2014. Meskipun ada pihak yang mempertikaikan kemampuannya, namun dia tetap bersemangat untuk terus aktif membantu masyarakat.

"Mungkin pihak tersebut salah faham kerana saya sudah lama tidak menerima undangan nyanyian kerana menfokuskan kepada bidang perubatan Islam buat masa ini.

"Tuduhan itu tidak berasas dan berkemungkinan besar ia cerita lama yang ingin disensasikan pihak tertentu," ujarnya membalas tuduhan yang dia masih aktif menyanyi lagu berentak rap setelah mengamalkan perubatan Islam.

Klik gambar untuk size besar

"Adalah tidak adil untuk segelintir pihak itu terus menghukum saya tanpa mengetahui cerita sebenar dan mempertikaikan kredibiliti saya hanya kerana saya bergelar anak seni.

"Perubahan yang saya lakukan bukan secara drastik dan masih banyak perkara yang perlu saya pelajari dan dalami untuk menjadi seorang muslim yang baik," kata yang masih mempelajari pemahaman perubatan Islam dengan lebih baik.

"Apa yang saya lakukan sekarang adalah dengan izin Allah dengan niat untuk membantu sesiapa yang mempunyai masalah dan cakap-cakap dibelakang saya tidak pandang terlalu serius," ujarnya dipetik sebagai berkata kepada MStar.

Untuk info, Adam dan isterinya Fiza juga dilihat sudah mula tidak aktif di laman sosial mereka dan ada juga yang telah ditutup.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RUMAH TERBAKAR KETIKA KELUAR BERBUKA - SHAH SLAM & KELUARGA SELAMAT

Malang tak berbau... demikian yang terjadi dengan pemain gitar kumpulan Slam iaitu Shah atau nama penuhnya Shah Nizam Abd Halim apabila kediaman keluarganya yang terletak di Taman Bukit Indah, Ampang terlibat dalam kebakaran kira-kira pukul 8 malam Jumaat.

Pengurus Slam iaitu Johan Aziz ketika dihubungi memberitahu kejadian berkemungkinan berpunca daripada penghawa dingin rumah itu selepas berlaku letupan kecil sebelum kebakaran.

"Api mungkin bermula darpada tingkat atas rumahnya kerana ia paling teruk terbakar. Saya tak dapat nak pastikan tetapi ia mungkin disebabkan litas pintas pada aircond kerana jiran memaklumkan berlaku letupan sebelum kebakaran. Tingkap atas juga pecah. Macam mana pun saya tak dapat nak pastikan kerana pihak bomba masih melakukan siasatan ketika ini," jelasnya.

Klik untuk gambar besar

Bagaimanapun, Johan memberitahu ketika kejadian Shah dan keluarga tiada di rumah kerana sedang berbuka puasa di luar. Sementara itu, Shah ketika dihubungi tidak dapat memberikan komen kerana ketika itu sedang memberi keterangan kepada pihak bomba.

"Alhamdulillah, semuanya selamat. Mujur semasa kejadian tiada sesiapa di rumah kerana Shah bersama isteri dan anak-anaknya berbuka puasa di luar. Bahagian atas musnah teruk tetapi bawah hanya sebahagian yang terbakar. Sudah ia dekat nak raya tetapi rumah pula terbakar," katanya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MUATNAIK FOTO MESRA - ELFIRA LOY SUDAH 'BERPUNYA'?

Pelakon Elfira Loy baru-baru ini menerusi laman Instagramnya telah memuatnaik foto mesra di tepi laut dengan seorang jejaka.

Melihat pada foto tersebut, kelihatan senyuman yang terukir di wajah Elfira, memang terserlah betapa bahagianya beliau sekarang.

Nampaknya Elfira kini sudah mengubati luka lamanya apabila dia sebelum ini terpaksa memutuskan tali pertunangan hanya lebih kurang sebulan sebelum tarikh perkahwinan.

Ruangan komen di akaun Instagramnya dipenuhi dengan pelbagai soalan daripada peminat, mereka ingin tahu siapakah gerangan jejaka tersebut yang berjaya mencuri hati Elfira. Ada juga yang mendoakan kebahagiaan mereka berdua.

Apapun, jika benar Elfira sudah bertemu pengganti penyanyi Sufian Suhaimi, harapnya beliau akan lebih bahagia dan kami mendoakan agar hubungan ini dapat berkekalan sehingga ke fasa yang seterusnya.

Klik untuk gambar besar

www.myartis.com / Sumber: Instagram Elfira Loy

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIDAKWA 'GOYAH' - SHARNAAZ & ISTERI JUMPA KAUNSELING JAWI?

Baru-baru ini, timbul desas-desus mengenai rumah tangga pelakon Sharnaaz Ahmad dan isterinya, Noor Nabila yang dikatakan kini sedang bermasalah.

Rumah tangga mereka dikatakan goyah selepas netizen perasan kedua-duanya tidak lagi memuatnaik foto bersama mahupun mengucapkan kata-kata cinta. Malah, Sharnaaz sering dilihat memuatnaik kapsyen seakan dalam kesedihan.

Hasil 'siasatan' netizen juga mendapati mereka suami isteri yang mempunyai seorang cahaya mata bernama Jebat Jayden Ahmad itu tidak lagi mengikuti antara satu sama lain di akaun Instagram.

Bukan sahaja isterinya, Sharnaaz juga sudah berhenti mengikuti akaun Instagram ibu mertuanya serta adik beradik iparnya seperti Neelofa dan Ameera Khan. Tentunya ia menimbulkan pelbagai persoalan adakah mereka masih tinggal sebumbung ataupun tidak.

Klik untuk gambar besar

Malah, lebih mengejutkan lagi apabila kedua-duanya baru-baru ini dikhabarkan telah berjumpa dengan kaunseling di Jabatan Agama Islam Wilayah Persekutuan (JAWI).

Perkara berkenaan telah didedahkan oleh sebuah Instagram yang menggunakan nama @makcik_puaka menerusi Insta Story yang memaparkan perbualan seorang individu.

"Serba salah sebenarnya nak cakap. Actually Sharnaaz ada rujuk dengan kaunseling dekat JAWI hari tu Sebab mak iolls ada keje kat sana Dia cakap ada nampak Sharnaaz tu datang JAWI tettt wallahualam.

"Betik mak iolls keje JAWI yang bagitahu Sharnaaz datang JAWI untuk kaunseling. Then Nabila pegi dengan bapa tiri dia," tulis individu tersebut.

Meskipun spekulasi mengenai status rumah tangga mereka yang dibina pada 31 Mac 2017 itu sudah hangat diperkatakan, kedua-dua pihak setakat ini masih belum memberikan penjelasan lanjut.

Apa-apapun, kalau bergaduh sikit-sikit itu memang asam garam dalam kehidupan rumah tangga dan kami harap mereka berdua baik-baik sahaja.

www.myartis.com / Sumber: KopiPlanet.com, Instagram Mak Cik Puaka, Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MEDIA SOSIAL - ZYNAKAL MAHU 'BEREHAT' GUNA

"Saya akan menutup telefon selama lima hingga enam bulan. Dalam tempoh ini, saya mahu menjauhkan diri saya daripada penggunaan teknologi termasuklah sosial media. Pada masa sama, saya mahu memberi fokus kepada penjagaan kesihatan diri sendiri, ubat-ubatan seperti dinasihatkan doktor.

"Saya juga mahu menulis lagu dan banyakkan membaca," itulah kata penyanyi lagu 'Sakit', Zynakal atau nama sebenarnya, Muhammad Raziq Rosli, 22, yang membuat keputusan mengambil tempoh 'berehat' daripada menggunakan teknologi dan sosial media.

Zynakal berkata, keputusan itu diambil ekoran mahu mengutamakan kesihatan mental dan fizikalnya. Tambah Zynakal, keputusan itu demi kebaikan dirinya.

Klik untuk gambar besar

Meskipun begitu, penyanyi yang juga popular menerusi lagu 'Terbang' itu berkata, mereka yang berdepan masalah kesihatan mental mempunyai kesan yang berbeza.

"Kesan sakit ini kepada setiap orang tidak sama, jadi setiap orang ada cara tersendiri untuk merawatnya," katanya yang pernah menjalani rawatan dan pemulihan untuk masalah Bipolar Mania pada 2019.

Zynakal baru-baru ini telah berhadapan kecaman netizen selepas meninggalkan komen seperti menyindir budaya dan adat Sarawak pada hantaran rakannya yang juga penyanyi rap terkenal, Yonnyboii.

Disebabkan itu, Zynakal berkata, dia tidak akan mengulangi kesilapan sama dan akan lebih berhati-hati dalam setiap komen yang ditinggalkan.

"Saya serik untuk tinggalkan komen sebegitu walaupun bukan niat nak mempersendakan adat atau budaya orang lain. Selepas ini, saya akan lebih berhati-hati untuk meninggalkan komen. Tetapi, Alhamdulillah, kali ini keadaan saya okay sahaja apabila dikecam netizen," ujarnya.

Dalam perkembangan lain, Zynakal yang juga anak saudara kepada penyanyi, Zamani kini dalam proses untuk menyiapkan albumnya. Katanya, album berkenan sudah hampir 70 peratus siap. Ia akan memuatkan 12 lagu termasuk dua lagu yang pernah keluar sebelum ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO LAUNGAN AZAN VIRAL, DIPUJI - INI KATA HADY MIRZA

Sepotong rakaman video memaparkan juara Gegar Vaganza 2019 (GV2019), Hady Mirza melaungkan azan di sebuah acara dipercayai di Singapura,  viral beberapa minggu lalu. Melaungkan azan dengan cukup merdu dan mendayu, kebolehan Hady Mirza itu mendapat pujian ramai.

Menjelaskan lebih lanjut, Hady Mirza memberitahu video berkenaan sebenarnya dirakam pada satu majlis di Singapura penghujung 2018. Menurutnya, menjadi kebiasaan jika di Singapura, ramai akan memintanya melaungkan azan sebelum acara bermula.

"Setiap kali ada acara di Singapura, mesti ada yang minta saya azan. Sejujurnya memang saya selesa untuk melaungkan azan kerana sekurang-kurangnya kerinduan saya pada azan di Makkah dan Madinah terubat.

Klik untuk gambar besar

"Saya dah buat umrah lebih empat hingga lima kali, jadi bila dengar saja azan di tanah suci sebagai pemuzik alunan azan itu akan meresap. Bila saya azan, pada masa sama kita akan dapat pahala jadi tak rugi pun," katanya.

Ditanya sama ada dia pernah bersekolah agama yang khusus, Hady menjelaskan dia banyak memperlajari ilmu agama daripada rakan-rakan ustaznya: "Ilmu agama itu tidaklah banyak, saya biasa-biasa saja. Cuma saya banyak berkawan dan bercampur dengan ustaz-ustaz.

"Adalah belajar sikit, kalau kita mengaji tu tahulah taranum atau dengung tu dekat mana. Sebagai pemuzik, kita boleh tiru satu-satu nada tu. Saya tiru azan di Makkah dan Madinah tidaklah sempurna mana tapi saya akan kasi sehabis baik. Takkan menyanyi boleh buat bagus, azan tak boleh kasi 100 peratus kan?," tuturnya.

www.myartis.com / Sumber & foto: Astro Gempak & Instagram Hady Mirza

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONGSI MOMEN HAMIL - KANDUNGAN ELISYA SANDHA KINI BERUSIA 7 BULAN

Menerusi muat naik di laman Instagram, pelakon Elisya Sandha yang sudah lapan bulan mendirikan rumah tangga itu telah berkongsi berita gembira dimana dirinya kini hamil tujuh bulan.

Elisya turut berkongsi saat manis ketika membuat kejutan tentang kehamilannya kepada suami, ibu dan ibu mentuanya, penerbit Sheila Rusly.

Melihat pada video tersebut, kelihatan dirinya, suami serta kesemua ahli keluarga menangis kegembiraan selepas mengetahui bakal menerima ahli keluarga baharu.

"Alhamdulillah... bersyukur atas rezeki yang dikurniakan. Video ini sangat bermakna, momen terindah dalam hidup. Kepada sesiapa yang membaca mohon luangkan masa berdoa untuk saya dan anak sulung saya. Saya juga mendoakan semua wanita mendapat pengalaman sama seperti ini," ujarnya.

Klik untuk gambar besar

Meninjau pada ruangan komen, peminat dan rakan artis tidak melepaskan peluang mengucapkan tahniah dan berdoa agar urusan kehamilan pelakon drama My Hantaran itu dipermudahkan.

"Kenapa saya juga nak menangis... Tahniah cantik." - "Semoga dipermudahkan urusan melahirkan nanti." - "Tahniah Elisya sayang. Semoga yang baik-baik untuk awak dan bayi," antara komen beberapa rakan artis.

Kakak kepada Elisya iaitu pelakon Fasha Sandha turut berkongsi video sama dengan ucapan tahniah buat adiknya.

Untuk makluman, Elisya atau nama sebenarnya Nur Elisya Sandha, 22, mendirikan rumah tangga dengan Uzair Haqimy yang juga merupakan anak kepada pelakon Sheila Rusly pada 21 Ogos tahun lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


35 GAMBAR - RUMAH TANGGA PULIH, YATT HAMZAH BUAT MAJLIS KESYUKURAN

Yatt Hamzah sekeluarga telah mengadakan majlis kesyukuran sempena ulang tahun keenam perkahwinannya, sambutan hari lahirnya dan anaknya, Suci Hanania Malika, 5, yang bertempat di Casa Club, Kampung Batu Muda, Kuala Lumpur.

Seperti yang kita sedia maklum, Yatt sebelum 24 Februari lalu pernah memfailkan perceraian di Mahkamah Rendah Syariah Kuala Lumpur... namun hatinya terbuka kembali untuk bersama suaminya apabila membuat lawatan ke Syria tidak lama dulu.

"Saya enggan menoleh dan mengulas kisah lalu kerana berpendapat pergolakan rumah tangga sudah pulih.

Klik gambar untuk size besar

"Sehari selepas saya memfailkan perceraian, saya dan suami telah berlepas ke Syria selama 10 hari. Alhamdulillah kami berdua muhasabah diri dan diberikan cinta yang baharu. Keperitan hidup masyarakat di sana sedikit sebanyak membuka mata saya, yang mana kebanyakan wanita bergelar ibu tunggal bukan kerana bercerai tetapi kematian suami.

"Banyak yang saya belajar sepanjang berada di sana dan muhasabah diri menjadi insan yang lebih baik. Pengalaman menjejakkan kaki ke sana tanpa jaminan hidup memberi semangat untuk mengajar banyak perkara," ujar Yatt dipetik sebagai berkata.

"Doakan yang terbaik buat kami sekeluarga. Saya ingin tutup buku kisah pergolakan rumah tangga kami serta saya sedar hanya dia lelaki terbaik yang telah ditakdirkan untuk saya," jelasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JUARA AJL 32 - BILA 'JAMPI' HAEL PUKAU SEMUA

Anugerah Juara Lagu (AJL) Ke-32 yang berlangsung di Axiata Arena, Bukit Jalil malam semalam telah berlabuhkan tirainya apabila lagu 'Jampi' nyanyian Hael Husaini dinobatkan sebagai juara.

AJL 32 yang dipancarkan Nivea dan Samsung sebagai penaja utama itu menyaksikan pencipta lagu Ezra Kong dan Hael Husaini membawa pulang hadiah wang tunai RM50,000, trofi dan baucar CJ Wow Shop bernilai RM10,000.

Manakala naib juara dimenangi oleh komposer Faizal Tahir dan Mike Chan dengan lagu 'Sejati' yang dipersembahkan vokalis Caliph Busker, Azmi Saat. Mereka menerima wang tunai RM35,000, trofi dan baucar CJ Wow Shop bernilai RM2,000.

Tempat ketiga pula disandang lagu 'Tergantung Sepi' ciptaan Ibnu dan Gouffran, nyanyian Haqiem Rusli. Mereka menerima wang tunai RM20,000, baucar CJ Wow Shop bernilai RM2,000 dan trofi.

Bagi peserta Syamel dan Ernie Zakri yang mendendangkan lagu 'Aku Cinta' diumumkan sebagai pemenang Vokal Terbaik. Mereka membawa pulang wang tunai RM12,000, trofi dan baucar CJ Wow Shop RM2,000.

Klik untuk gambar besar

Tidak ketinggalan, aksi bertenaga Altimet yang menyampaikan lagu 'Amboi' melayakkan dirinya menerima trofi Persembahan Terbaik. Altimet menerima wang tunai RM12,000 dan baucar CJ Wow Shop bernilai RM2,000.

Majlis yang dihadiri Menteri Komunikasi dan Multimedia, Datuk Seri Dr Salleh Said Keruak dan Pengerusi Media Prima Bhd (MPB), Tan Sri Ismee Ismail, itu digamatkan dengan persembahan bertenaga beberapa artis.

Persembahan 12 finalis AJL  diadili 10 juri profesion pelbagai latar belakang iaitu Datuk Mokhzani Ismail, Datuk Wah Idris, Datuk Ramli Sarip, Datuk Suhaimi Mohd Zain (Pak Ngah), Helen Yap, Sharon Paul, Edrie Hashim dan Aizat Amdan. Azmeer bertindak sebagai ketua juri.

Penghakiman dilakukan berdasarkan markah sebanyak 80 peratus yang diadili terlebih awal manakala 20 peratus lagi melalui persembahan pada malam kemuncak.

Diangkat sebagai acara muzik tahunan berprestij tempatan, AJL 32 mengangkat 'Fesyen dan Muzik' sebagai tema persembahan.

Segmen pembukaan turut menyerlahkan tema apabila persembahan Stacy, Waris, Ag Coco dan Edrie Hashim menampilkan model tersobor, Nasha Aziz, Aleeza Kassim dan Tinie.

Berkonsepkan era Pop Yeh Yeh, segmen Interlude pula dihangatkan Datuk A Rahman Hassan, Datuk Jeffrydin, Datuk Awie dan Siti Sarah.

AJL 32 menampilkan Alif Satar dan Sherry AlHadad sebagai hos. Pelakon Zulin Aziz mengendalikan kapsul belakang pentas AJL 32. Nana Mahazan dan Shuk Sahar pula bertindak sebagai pengacara karpet merah.

Lagu bertanding AJL 32:

*Akhirnya, Cinta - Salma (Ajai/Slen)

* Aku Cinta - Syamel dan Ernie Zakri (Syamel)

* Aku Yang Sebenar - Hazama & The Penglipur Lara (Datuk M Nasir/Ad Samad)

* Amboi - Altimet (Navigator/Altimet)

* Bayang - Khai Bahar (Alam Harry Khalifah/Patrick Anohada)

* Jampi - Hael Husaini (Ezra Kong/Hael Husaini)

* Lebih Sempurna - Syamel (Syamel/Edry Abd Halim/Boy Anaz)

* Menahan Rindu - Wany Hasrita (Ibnu/Gouffran)

* Sejati - Azmi Caliph Buskers (penyanyi asal Faizal Tahir) (Faizal Tahir/Mike Chan)

* Separuh Mati Ku Bercinta - Dayang Nurfaizah (Ajai)

* Tergantung Sepi - Haqiem Rusli (Ibnu/Gouffran)

* Warkah Untuk Mu - Ara Johari (Hang Nadim/Laq)

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"AKU DENGAN BEKAS ISTERI DAH TAK ADA JODOH" - FUAD MOHON MAAF GORES HATI PEMINAT, HANYA INGIN PERTAHANKAN MARUAH TOM

"Mengenai aku dan isteri, dah memang tak ada apa-apa. Kalau korang tak percaya pun, kita bercerai dengan cara baik. Dari awal kita memang dah ada banyak problem dah.

"Aku hanya nak jelaskan kepada korang, kepada netizen-netizen please la korang jangan... ini perceraian aku dengan isteri aku tak ada kena mengena dengan Tom.

"Korang jangan terbabitkan dia... dia perempuan, ada perasaan, dia manusia. Jadi korang agak-agak la. Dah memang aku dengan bekas isteri aku dah tak ada jodoh," jelas bekas peserta Gegar Vaganza 9 (GV9), Fuad Rahman.

Menerusi video yang dimuat naik semula di laman miliknya, Fuad menegaskan hubungan dengan isteri sudah lama bermasalah dan kekasihnya bukanlah punca rumah tangga mereka retak. Dalam masa sama, Fuad juga memohon netizen agar berhenti menyalahkan teman wanitanya yang juga bekas peserta GV9 itu.

Klik untuk gambar besar

Menurut Fuad lagi, Tom adalah individu yang menjaganya sepanjang dia berada di GV9 dan berharap semua peminat tidak menyebarkan sesuatu yang tidak sahih di laman sosial.

"Kalau korang berada dalam keadaan sama, mesti korang akan fikir yang sama juga la. All this while, aku dekat sini yang jaga aku, aku dah jumpa Tom balik, jadi yang jaga aku dia.

"Sepanjang ini, dia jaga aku... makan minum aku. Aku merantau di negeri orang ini dalam keadaan seorang untuk mencari rezeki. Tak kira la peminat dari Singapura atau Malaysia ke Brunei, aku hargai korang minat aku.

"Tapi nak ingatkan, korang jangan la letak dekat IG ke mana-mana ke, benda-benda tidak sahih la. Aku dengan Tom tetap ada batas, tak salah pun dia jadi girlfriend aku... tak salah kan.

"Keluarga kami berdua pun kenal satu sama lain. Bagi aku, tak ada masalah orang terdekat saja tahu. Orang luar tak tahu ni, aku nak beritahu," jelas Fuad.

Sementara itu, Fuad turut memohon maaf sekiranya caranya memberi penjelasan terhadap isu yang berlaku menggores hati peminat namun dia hanya ingin mempertahankan maruah cinta hatinya.

"Minta maaf la sekiranya cara aku berbual ini, buat korang rasa kecil hati ke apa... aku minta maaf sangat. Aku tak berniat apa-apa tapi aku nak mempertahankan maruah girlfriend, Tom.

"Nak jaga maruah dia, korang please respect her. Kalau korang sayang aku, please respect her. Aku tak paksa korang minat aku. Aku dan dia, aku tahu kita tak buat apa-apa dosa atau benda merepek," ujarnya.

Ketika rakaman, Fuad turut mendedahkan, dia membuat panggilan video bersama isteri itu sebenarnya dalam keadaan rumah tangganya sudah lama bermasalah.

"Yang video call semua, waktu itu dah bergegar dah. Cuma kita hanya tak mahu macam kecoh benda itu... tak baik la. Isteri aku dah tak nak jumpa, what can I do.

"Kita tetap kawan dengan dia, tapi tak rapat... hanya hi bye. Kita pun sekarang sedang menjalani proses perceraian, nak naik Singapura untuk bulan untuk uruskan," katanya.

  ________ IKLAN ________ Terbukti berkesan apabila ramai yang guna kata wangi, mudah serap dan mampu merawat kulit dalam masa singkat untuk lebih halus dan cerah. Nak beli kat store pun kadangkala habis takda stock. Semuanya gara-gara racun tik tok. Bagi yang bertunang atau nak mendirikan rumah tangga, elok cuba guna ni untuk hari bahagia. Tak mahal, murah je kerana harganya mampu milik.Beli kat offical store je..!  KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BILA MICHAEL ANG HILANG 52 KILOGRAM: "I DON'T LIKE HOW I LOOK NOW!"

Penerbit, pengarah dan pelakon, Michael Ang menerusi laman Instagram Instagram telah berkongsi pernampilan terkininya yang semakin langsing: "Salam semua. Okay I think my losing weight thingy is getting out of hand. I need to gain back! I don't like how I look now! Love you all and stay safe!" tulis Micahel di ruangan kapsyen.

Di ruangan komen, rata-rata peminat terkejut dengan penampilan baru sutradara drama bersiri 'Sweet Dreams' itu yang telah hilang sebanyak 52 kilogram (kg) selepas menjalani pembedahan bariatric sleeve pada tahun 2018. Pembedahan terbabit memotong 85 peratus perut dan dikeluarkan melalui lubang kecil yang ditebuk pada perut.

Ia menyebabkan makanan hanya boleh diambil dalam kuantiti kecil dan memberikan manfaat daripada sudut kesihatan termasuk mengatasi penyakit diabetes, sakit sendi dan sakit belakang. Kaedah ini antara kaedah paling selamat untuk mengatasi masalah berat badan berlebihan dengan kesan kegemukan ketara atau obesiti.

"Dulu berat saya 128 kg, kini berat badan saya 76 kg. Semenjak melakukan pembedahan terbabit, berat badan saya mula turun secara perlahan-lahan. Sebenarnya, saya suka dengan berat badan saya yang dahulu. Saya tak kisah dengan keadaan badan yang agak gempal tetapi ketika itu saya mempunyai penyakit.

"Saya ada penyakit diabetes dan 'sleep apnea'. Doktor memberikan dua cara untuk mengatasi masalah terbabit. Pertama, saya harus berdiet atau kedua, saya harus melakukan pembedahan itu. Dua tahun sebelum dibedah, saya sudah mencuba untuk mengamalkan diet tetapi sering gagal. Saya berjaya turun 5 atau 6 kg, tetapi selepas itu badan saya menghadapi kesukaran untuk menurunkan lagi bilangan berat.

Klik untuk gambar besar

"Akhirnya, saya membuat pembedahan terbabit. Hasilnya, saya tidak mengalami diabetes lagi, saya senang bangun pagi, rasa segar dan nafas saya tak mengah seperti dulu. Cuma, saya hanya boleh makan dalam kuantiti yang sedikit sahaja," kata Michael ketika dihubungi.

Namun begitu, pelakon telefilem 'Titi Kayu' ini mengakui risau dengan penampilannya yang kelihatan kurus: "Bila orang tegur, mereka berkata mengenai penampilan saya, Sejujurnya, saya sendiri pun rasa tak nak nampak kurus sangat.

"Sebab, saya sendiri rasa saya 'buruk' apabila saya kurus sangat. Apa yang penting, saya sudah semakin sihat. Saya juga bersyukur kerana proses 'pengecilan' badan saya ini tidak membuatkan kulit saya menjadi menggelebeh," katanya lagi.

Dalam perkembangan lain, Michael kini sibuk di set penggambaran drama bersiri 'Perempuan Tanpa Dosa' lakonan Uqasha Senrose, Kamal Adli, Uyaina Arshad dan Yusuf Bahrin. Bakal bersiaran di slot Megadrama Oktober nanti, naskhah terbabit akan ditayangkan sebanyak 28 episod.

www.myartis.com / Sumber & foto: Astro Gempak & Instagram Michael Ang

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI NIKAHI 'DATUK' 17 FEBRUARI 2019 - INI WAJAH SUAMI BARU ZIELA JALIL

Semua mengetahui mengenai isu yang sebelum ini hangat diperkatakan dimana pelakon dan penerbit terkenal, Datuk Ziela Jalil didakwa oleh netizen bahawa dia sudah pun mendirikan rumah tangga dengan lelaki bergelar 'Datuk' dan hidup bermadu.

Setelah ramai tertanya-tanya adakah betul dakwaan tersebut, terkini Ziela tampil mengakui sudah hampir dua tahun berkahwin. Kata Ziela, dia tiada niat untuk merahsiakan perkahwinan dan menyembunyikan status sebagai isteri kedua. Ujarnya, dia berbuat demikian kerana mahu menjaga hati banyak pihak dan menunggu masa sesuai untuk kongsikan kepada umum.

"Sebenarnya, saya sudah lama memasang niat berkongsi berita gembira kepada rakan media. Cuma, saya menanti masa yang sesuai untuk berbuat demikian. Sebagai isteri kedua, saya perlu menjaga hati banyak pihak terutama keluarga isteri pertama.

"Sejujurnya, saya terkejut dan sedikit ralat apabila gadis berkenaan terlebih dahulu mendedahkan perkara ini kepada umum menerusi Twitter. Pun begitu, saya bersikap positif dengan melihat tindakannya sebagai satu isyarat menandakan masa untuk saya berkongsi berita ini kepada umum sudah tiba.

Klik untuk gambar besar

"Saya berpendapat tindakannya juga bermakna mereka sudah bersedia berdepan dengan pelbagai kemungkinan serta tanggapan masyarakat sebaik sahaja perkara inj menjadi tatapan umum," katanya.

Pemilik syarikat produksi Pena Creative Pictures Sdn Bhd itu mengulas pendedahan yang dibuat oleh seorang gadis yang mendakwa Ziela adalah isteri kedua bapanya di Twitter sehingga mencetuskan perdebatan dan spekulasi dalam kalangan netizen.

Ziela menambah, dia turut bertanggungjawab untuk menceritakan perkara sebenar supaya segala spekulasi yang bertebaran mengenai isu itu dapat ditamatkan.

"Kalau ikutkan suami, dia tidak mahu perkara ini dipanjangkan. Tetapi sebagai selebriti, saya percaya lambat laun orang akan tahu juga dan saya rasa bertanggungjawab untuk meletakkan titik noktah terhadap perkara ini. Justeru, saya perlu bersikap jujur untuk menjelaskan segala-galanya.

"Suami, Datuk Syed Osman Al Habshee adalah Pengerusi Masjid Ibnu Mas'ud. Kami bernikah pada 17 Februari 2019 selepas lima minggu berkenalan. Pada awalnya, saya cuba merahsiakan perkahwinan daripada keluarga termasuk anak-anak kerana tidak mahu melukakan hati mereka. Saya tak mahu mereka merasa seolah-olah saya sudah melupakan bapa mereka.

"Tetapi, saya sering tegaskan, tiada siapa yang mampu menggantikan tempat bapa mereka kerana dua lelaki ini adalah berbeza. Mungkin sudah tersurat jodoh saya dan satu ujian buat saya. Mungkin sebelum ini saya sering mengatakan yang tidak akan berkahwin lagi, namun siapalah saya untuk menidakkan ketentuan Ilahi," ujarnya.

Ditanya apakah yang membuatkan dirinya tertarik dengan lelaki berusia 54 tahun itu untuk dijadikan peneman hidup, Ziela atau nama sebenarnya, Norzila Abdul Jalil itu mengakui sifat terbuka Osman yang sanggup menerima dirinya yang masih belum mampu melupakan Allahyarham suami antara penyebab pintu hatinya yang terkunci sejak sekian lama itu terbuka kembali.

"Bukan mudah untuk saya buat keputusan kembali bergelar isteri. Jika ikutkan, saya boleh sahaja menamatkan zaman saya selepas kematian suami lebih sedekad lalu. Waktu itu usia saya lewat 30-an. Tetapi, saya lebih selesa hidup bersendirian.

"Bayangkan, selama sebelas tahun saya hidup bersendirian ditemani kenangan bersama arwah suami, sudah tentu agak sukar untuk saya memutuskan untuk berkahwin semula apatah lagi untuk menjalani kehidupan bermadu seperti sebelum ini.

"Saya tahu ramai yang menganggap saya mengahwininya kerana harta, itu tidak benar sama sekali. Dia orang biasa dan bukanlah hartawan. Saya tertarik dengannya kerana dia sering menjadi tempat untuk saya mengadu. Dia juga bersikap terbuka dan memahami walaupun tahu saya masih hidup dengan ditemani kenangan bersama bekas suami. Ini membuatkan saya yakin dialah calon yang tepat buat saya," luah Ziela.

www.myartis.com / Sumber: Berita Harian

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KENYATAAN KAHWIN 'TERGESA-GESA' - HAFIZ HAMIDUN ENGGAN ULAS

"Saya banyak bersembang dengan orang sekeliling dan minta pandangan mereka, tak perlu nak stress atau tertekan kerana setiap masalah ada jalannya.

"Saya berpegang kepada prinsip, jangan buat keputusan ketika marah dan jangan juga buat keputusan semasa terlalu suka.

"Malah, kawan-kawan pun tak pernah bertanya tentang isu ini sehingga saya pula yang rasa pelik, mungkin mereka rasakan isu ini agak sensitif sehingga tak berani nak bertanya," jelas penyanyi Hafiz Hamidun, 33, yang tidak pernah rasa tertekan dengan apa yang berlaku.

Ujar Hafiz, dia banyak meminta pandangan keluarga serta teman-teman rapat dan tidak mahu emosi mengganggu aktiviti hariannya.

Klik untuk gambar besar

Dalam pada itu, Hafiz turut diminta mengulas mengenai kenyataan pengusaha kosmetik, Joy Revfa yang mengatakan dirinya tergesa-gesa ingin berkahwin seperti dilaporkan pada 16 September lalu.

Menjawab tentang hal itu, penyanyi lagu 'Kasih Padamu' ini menafikan dakwaan Joy dan tidak mahu mengeluarkan sebarang kenyataan balas.

"Mungkin pada mata dia yang nampak seperti tergesa-gesa nak berkahwin, itu pendapat dia, jadi saya tak perlu nak ulas tentang benda ini.

"Sekarang dia sudah pilih jalan mahkamah, jadi tak perlu nak keluarkan apa-apa kenyataan tentang kes ini. Cukup-cukuplah, hormati proses mahkamah!," tuturnya.

Sementara itu, Hafiz enggan lagi mengeluarkan sebarang kenyataan mengenai pembubaran perkahwinannya dengan Joy.

Menurut Hafiz, isu tersebut kini sudah menjadi kes mahkamah dan dia tidak mahu mengganggu proses yang sedang berlangsung.

"Sudah tiada apa yang nak diperkatakan lagi mengenai perkahwinan saya dengan Joy Revfa, dia memilih untuk menyelesaikan cara mahkamah, jadi kita tunggu sajalah keputusan hakim.

"Saya rasa tidak perlu keluarkan sebarang kenyataan kerana tak mahu orang fikir saya sekadar ingin meraih simpati," katanya.

Mahkamah Rendah Syariah Shah Alam sebelum ini menangguhkan permohonan faraq nikah difailkan Joy terhadap Hafiz pada 18 Ogos lalu dan sebutan semula kes bersambung pada 9 November depan.

Kes permohonan Faraq nikah yang difailkan Joy terhadap Hafiz disebut semula pada 9 November depan.

Hafiz dan Joy atau nama sebenarnya Siti Arifah Mohd Amin diijabkabulkan di Masjid Negeri, Shah Alam dekat sini pada 1 Mei lalu dengan sekali lafaz.

Bercakap mengenai perkembangan seni, Hafiz sedang menyiapkan beberapa buah lagu untuk penyanyi lain antaranya kumpulan nasyid Mirwana, Haqiem Rusli dan Liza Hanim.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


8 GAMBAR - BILA ZARINA ANJOULIE MAKIN SLIM

Ragam Zarina Anjoulie Lavocah yang kini makin slim dan berdagu runcing. Memang Zarina nampak lain berbanding sebelum ini hingga ada yang mendakwa dia mungkin terlalu kuat berdiet. Heh.

Lebih menarik, Zarina juga kelihatan amat mesra dengan seorang pemuda yang sering berdamping dengannya. Kemesraan mereka jelas dapat ditonton melalui beberapa gambar dan video yang dirakam sendiri oleh Zarina.
Jom tengok!

Klik gambar untuk imej besar...

VIDEO MENARIK

Sumber photo & video: Twitter Zarina Anjoulie